
Muzîk li ser 

koka xwe sîn 

dibe r16 



Kobanê: 
Hêzên lcurd 
pêş dikevin 

Piştî çûyîna Kobanê ya hêzên 
pêşmerge rewşa şer bo hêzên kurd 
baştir kir. Hêzên Kurdistanî her 
ku diçe ciyên di dest DAIŞ’ê de 
werdigrin û pêş ve diçin. Digel van 
pêşveçûnûn hêzên ENKS’ê jî di- 
yarkirin ku wan jî biryar standine ku 
şervanan bişînin Kobanê û herwiha ji 
bo ku kordînasyona di navbera YPG 
û ENKS’ê de jî bê çêkirin 3 ferman- 
darên ENKS’ê derbasî Kobanê bûne. 
Êrîşên hewayî yên hêzên Koalîsyonê 
yên li dijî DAIŞ’ê jî didomin. Rûpel 04 


Mazra ^ 

Bajarê ku li qiraxên Firad û 
Mûrad hatiye avakirin di her 
demên dîrokê de bala serdestan 
kişandiye. Bajar bi cî û warên 
dîrokî xemilandî ye. Rûpel 08-09 


Ferhad Pîrbal, 

/V • A 1A • . /V 

weje u dimti 

Ferhad Pîrbal Di sala 1961’ê de li 
Hewlêrê hatiye dinyayê. Di 1983’an 
de li Unîversîteya Selahaddîn beşa 
Ziman û Edebiyata Kurdî temam kir. 
Di 1986’an de derket derveyî welêt. 
Li Parîsê Unîversîteya Sorbonne 
beşa Edebiyata Kurdî (Îrannasî) 
xwend û doktora xwe li ser “Mêjûy 
Edebî Modern ya Kurdî” temam 
kir. Di navbera salên 1986-1994 de 
li Danîmarka’yê cigiriya sernûserê 
Kovara “Yekgirtin” û “Derwaza” kir 
û nûsarên wî di kovarên “Nûdem, 
Hîwa, Xermane, Havîbûn...” hat çap 
kirin. Rûpel 10-11 


'Divê em girîngiya 
sînemayê bizanin 

Bi pêşketina teknolojî û derfetên 
teknîkê re weke li her welatî di warê 
dîmenkêşî û sînemayê de pêşketin 
pêk hatin, li Kurdistanê jî heman 
rewş bi bandor bû. Di nava kurdan de 
gelek sînemager û derhêner gîhanê 
û di mihrîcanên navnetewî de dengê 
sînemaya kurd jî êdî geş dibe. Rûpel 15 


Dîplomasiyê lez da xwe 



Li Hewlêrê ci dibe? 


Di babetên arîşeya DAIŞ’ê ya ku xuya ye wê li Sûriye 
û Iraqê demeke dirêj dom bike û geşedanên di çar- 
çoveya muzakereyên ku Tirkiye bi PKK’ê re dimeşîne 
û her wiha di babeta referanduma serxwebûnê de jî 
geşedanên ku dinyayê eleqedar dikin Hewlêrê vegu- 
hestin paytexteke cîhanê. Li frokexaneya Hewlêrê 
aktorên siyasî û leşkerî yên ku di siyaseta dinyayê de 
xwedî gotinin kêm nabin. Ji ber dîplomasiya hemû ev 
babetan bala cîhanê li ser hewlêrê ye. Rûpel 02-03 


Li Peytexta Herêma Kurdistanê, ji ber mijarên wek; 
Êrîşên DAIŞ’ê, amadekariyên serxwebûnê, frotina 
petrolê, têkiliyên bi Bexdayê re, Pêvajoya Çareseriyê 
û gellek mijarên din dîplomasiyeke ku mirov pê gêj 
dibe pêk tê. Hewlêra ku hefteya çûyî gellek siyasî, 
dîplomat û şandeyên leşkerî yên ji welatên cûda 
serdana wê kirin, vê hefteyê jî wê ji Cîgirê Serokê 
DYA Biden, Serokwezîrê Tirkiyeyê Davutoglu û gellek 
rayedarên payebilind ên biyanî re malevaniyê bike. 


'Ramana yekîtiyê berz dibe' 



Bi êrîşên DAÎŞ’ê re 
li Rêveberiya Herêma 
Kurdistanê(RHK), li Iraqê û li 
Rojava gelek guherîn çêbûn, bi 
van guherînan re hin biryarên 
siyasî yên berê hatin guhertin 
û hin polîtîkayên nû hatin 
meşandin. Bi vê mebestê me 
di derbarê babetên wek; têkili- 
yên RHK û Hikûmeta Navendî 
ya Iraqê, li Başûr rewşa dawî 
ya DAIŞ’ê, geşedanên nû 
yên di derbarê referandûma 
serxwebûnê, berxwedana 
Kobanê û geşbûna yekîtiya 
netewî de pirsan ji Prof. Cebar 
Qadir pirsî û wî jî pirsên me 
bersivand. Rûpel 06-07 



Binpêkirina 
mafên mirovan 
zêdebû mos 


Mehmet Gûltekin 


Koçberkirina ermeniyan bi destê rûsan 


r14 


Faik Bucak 


Kekê kurdan û sirgûniyê Qampa Sêwasê 


r13 

Li Hewlêrê çûnûhata dîplomasiyê 




B aşûrê Kurdistan a ku DAIŞ’ê 
piştî dagirtina Mûsilê bere xwe 
dabû wê, bi geşedanên dawî re 
bû navendeke grîng a siyaset û dîplo- 
masiyê. Çûnûhata dîplomasî ya ku 
demek berê bi serdana Wezîrê Karê 
Derve yê DYA yê John kerry re destpê 
kir, bêtir gurr bû. Tê zanîn ku di serî 
de Serokê Rêveberiya Herêma Kurd- 
istanê Mesûd Barzanî, serokwezîr, 
wezîr û berpirsên wezareta Pêşmerge, 
ev çend meh in ji ber serdanên dîp- 
lomatîk, xebatên karûbarên leşkerî 
û çûna eniyên şer, mesaîyeke tije û 
bênavber dikirin. Li Kurdistan, hêza 
êrîşkirina DAIŞ’ê hate şkandin û niha 
jî, di derbarê têkiliyên bi Bexdayê re 
û dîplomasiya bi hêzên dinyayê re, 
pêvajoyeke nû destpê dike. 

Piştî ku li eniyan serdestiya şer kete 
destê Pêşmerge, mirov dikare bêje 
babetên siyasî û dîplomasî dîsa bûne 
xalên herî grîng ên rojeva Hewlêrê. 
Lezgîniya van xebatên ku ji ber êrîşên 
DAIŞ’ê hatibûn taloqkirin jî bala 
mirov dikêşîne. Xuya ye, di çend me- 
hên pêş de, di derbarê babetên ku bi 
taybetî welatên cîran eleqedar dikin 
de, wê Hewlêr di rojeva dinyayê de 
grîngiya xwe bidomîne. 

Bi destpêka şerê DAIŞ’ê re, di serî 
de ji Almanya, îngiltere, Frensa, DYA, 
Avûsturya, Hollenda, îtalya, Belçîka, 
Norwêç û îran, bi giştî bêtirî ji 20 
welatan berpirsên payebilind serdana 
Hewlêrê kirin û ji ber babeta alîkariya 
leşkerî ya ji bo Hêzên Pêşmerge, 
Kurdistan bandoreke grîng li siyaseta 
wan a gellek qadan kir. Hefteya çûyî 
jî rayedarên Çînî û Misirî, serdana 
Serokê Herêmê Mesûd Barzanî kirin 
û hem ji ber hevkarî û bazirganiya 
aborî û hem jî ji bo geşedana têkiliyên 
siberojê danûstendinan pêk anîn. 


Bexdayê hin xal qebûl kir 

Di rojên destpêka êrîşên DAIŞ’ê de 
têkiliyên dîplomatîk ên di navbera 
Hewlêr û Bexdayê de ji ber ku Bex- 
dayê sozên xwe bi cih nehanîbû, dax- 
uyaniyên rikberî hev, asê bûbûn. Ji 
ber ku Bexda paş ve gav dihavêje ev 
rewşa grîftdar sist dibe û danûstendin u b 
dîsa destpê dikin. cih 

Di hevdîtina li Selehadînê ya di 
navbera Mesûd Barzanî û Cîgirê 
Serokkomarê Iraqê Iyad Elawî de 
arîşeyên di navbera Hewlêr û Bex- 
dayê de bi berfirehî têne nîqaşkirin. 

Barzanî, desturnameya Iraqê hanî 
bîra Elawî û jê daxwaz kir ku Bexda 
sozên xwe bi cih bîne. Di vê civîna 
ku têkiliyên siyasî, mijara DAIŞ’ê û 
serkeftinên Pêşmerge ên di eniyên 
şer de jî hatin rojevê de tê gotin 
ku Hikûmeta Navendî, di derbarê 
bicihanîna sozên ku dabû de ji nû ve 
garantî daye Hewlêrê. Tê gotin ku di 
babetên xala 140 a destûrê û radest- 
kirina para Herêma Kurdistan a ji 
budceyê gavên erênî hatine avêtin. 

Piştî van geşedanan, ji bo hevdîtinên 
li ser van babetan, wê Nêçîrvan 
Barzanî, ku berê gotibû, “Ezê tenê ji 
bo stendina budceyê biçime Bexdayê” 
biçe Bexdayê. 


Di babeta Petrolê de li hev 
kirin 

Piştî Elawî, Wezîrê Petrolê yê Iraqê 
Adil Ebdulmehdî jî serdana Hewlêrê 
kir. Ebdulmehdî, li gel xweşhaliya 
xwe ya ji ber hevdîtina bi Barzanî 
re, anî ziman ku encamên şerê ku 
Pêşmerge li dij DAIŞ’ê meşandiye 
wan kêfxweş kirî ye û banga 
hevkariya li dij DAIŞ’ê kir. Barzanî jî 
destnîşan kir ku hêza DAIŞ’ê ya ku 
wê karibe li hember Pêşmerge berxwe 
bide nemaye û diyar kir ku wê DAIŞ 


nikaribe bihustek xaka Kurdistanê 
ji me bistîne. Barzanî destnîşan 
kir ku hevkariya leşkerî wê DAIŞ’ê 
zûtirîn têk bibe. Di vê hevdîtina ku 
herêmên bi nakok jî hatine rojevê de 
, ji bo çarenûsa hemû arîşeyan, li ser 
grîngiya vekirîhiştina rêyên diyalogê 
û berpirsyariyên ku divê Bexda bi 
ih bîne jî hatiye rawestandin. Adil 
Ebdulmehdî’yê ku li gel Mesûd 
Barzanî, her wiha bi Serokwezîr 
Nêçîrvan Barzanî û Cîgirê wî Kûbat 
Talabanî re jî hevdîtin pêk anî got 
ku, “Di babeta frotina petrolê de 
emê mudaxeleyî Herêma Kurdistanê 
nekin.” Li gor encamên vê civîna ku 
aliyan di babeta frotina petrolê de li 
ser 3 xalan li hev hatine de, Hikûmeta 
Federal a Iraqê, ji bo destpêkê, wê 
500 milyon dolar pere bide Hikûmeta 
Herêma Kurdistanê. Kurdistan jî, 
wê rojane 150 hezar varîl petrolê, bi 
ser Hikûmeta Iraqê ve henarde bike. 
Berê, Bexdayê wek şert danîbû ber 
Herêma Kurdistan ku petrola bi ser 
Şirketa neteweyî ya Iraqê SOMO’yê 
ve bifroşe. Bi vê encamê re diyar bû 


ku Bexda, dest ji wê daxwaza şerta 
xwe berda ye. Li gor vê peymanê, wê 
Hewlêr dikaribe bi rêyên ku ew ji bo 
xwe goncav dibîne, dikaribe petrola 
xwe bigihîne bazara dinyayê. Piştî 
lihevkirinê, wê Serokwezîr Nêçîrvan 
Barzanî, di çend rojên pêş de, bi 
şandeyeke berpirsên hikûmetê re biçe 
Bexdayê û bi rayedarên Hikûmeta 
Navendî re hevdîtinan pêk bîne. 

DYA ji vê encamê kêfxweş e 

Ji aliyê din ve Rêveberiya DYA’yê 
jî ji ber vê lihevkirinê kêfxweşiya xwe 
anî ziman. Berdevkê Wezareta Karên 
Derve yê DYA’yê Jen Psaki bi dax- 
uyaniyekê got: “Ji ber ku Hikûmeta 
Navendî ya Iraqê û Rêveberiya Herê- 
ma Kurdistanê di derbarê çavkaniyên 
hîdrokarbon de, li ser çareseriyeke 
dadwer û berfireh, gihîştine en- 
camekê ku dest bi gavavêtinan bikin 
em kêfxweş bûne.” Psakî diyar kir ku 


Piştî 

ku li herêmê 
pişta DAIŞ'ê hate 
şikandin, siyasetmedar û 
rayedarên gelek dewletan 
berê xwe dan Hewlêrê. Dî- 
plomasî careke din geş û 
gur dibe 

Serfermandarê îtalya liHewlêrê ye 


Ji alî din ve Serfermandarê îtalya Luigi Binelli Manteli jî hate Hewlêrê û 
bi Serok û Serokwezîr re hevdîtinan pêk anî. Di civîna ku Wezîrê Pêşmerge 
Cafer Yawer, Serokê Parmamanê û çend wezîr jî beşdar bûn de Serferman- 
darê Îtalî kêfxweşiya xwe ya beşdariya civînê pêşkêş kir û ji ber hewldanên 
Herêma Kurdistan a ji bo parastina kêmenetewe û komên olî şanaziya xwe 
anî ziman. Mantelli da zanîn ku îtalya soz daye ku alîkariya gelê Kurdistanê 
bike û ewê alîkariya çekdarî bidomînin û xwest ku ji bo dîyalogê Bexda 
bêtir hewl bide xwe. Mantelli got: “Ji bo perwerdekirina Pêşmerge em 
dixwazin li îtalya navendeke perwerdehiyê vekin.” Di derbarê hevdîtina 
xwe de Barzanî jî xweşhaliya xwe anî ziman û daxwaz kir ku hevkarî û 
têkiliyên her dû aliyan baştir û geştir bibin.” Piştî vê hevdîtina xwe Mantelli 
bi Serokwezîr Nêçîrvan Barzanî re hevdîtinekî pêk anî. Mantelli li vê derê 
balê kêşa ser qehremanî û erka Pêşmerge ku ji bo aramkirina herêmê û bi 
taybetî jî parastina komên etnîkî û olî û got: “Pêşmerge, li dij Terorîstan 


serkeftinên mezin bi dest xistî ye û şayanî pesindayînê ne. Wek îtalya emê 
alîkariya leşkerî bidomînin.” 

Mantelli, di çarçoveya bernameya serdana xwe de, paşê li Frokexaniya 
Navneteweyî ya Hewlêrê bi Serfermandarê Iraqê Babekîr Zebarî û 
Sekreterê Giştî yê Wezareta Pêşmerge Cebar Yawer re daxuyaniyeke hevbeş 
da çapemeniyê. Di vê daxuyaniyê de jî Mantelli diyar kir ku Dewleta îtalya 
amade ye ku bêtir alîkariya Hêrêma Kurdistan bike û got: “îtalya yek ji wan 
dewletan e ku di destpêka êrîşa DAIŞ’ê de, leztirîn alîkarî ji ew penaberên 
ku ji ber DAIŞ’ê reviyabûn re şandiye. Her wiha îtalya ji Pêşmerge re çek 
jî şandin. Beşek ji ew çekên ku me şandin nû ne beşek jî çekên klasîk in. 
Emê çekên wek antî-tang û yên bi vî awayî ku Herêma Kurdistanê daxwaz 
kiribû bişînin Kurdistan. Ev çek nû ne û berhemên îtalya ne. Ji bilî van emê 
alavên pûçkirina mayîn û bombeyan jî bişînin. Ji bo van çekan emê hem li 
Kurdistan hem jî li îtalya perwerdehî bidine Pêşmerge.” 


di demeke, ji bo hemû hemwelatiyên 
Iraqê ji sektora hîdrokarbonê sûd 
werbigirin li ser çareseriyeke destûrî 
xebat têne meşandin de, ji bo ev 
diyalog bi encameke ku ewlehiyê pêk 
bînin bi dawî bibin, divê demildest 
gavbêne avêtin. Psakî got: “Lihevki- 
rin û bi dilpakî daxwaza çareserkirina 
van arîşeyan a rayedarên Hewlêr û 
bexdayê helwestên wêrekî ne.” 

Şandeya Macaristan li Hew- 
lêrê ye 

Şandeyeke din a ku Barzanî mal- 
evaniya wan kir jî şandeya Macaristan 
bû. Ev şande di bin serokatiya Wezîrê 
Karê Derve Stevan Mikola û li gel 
Wezîrê Parastinê Tamas Varga û 
Balyozê Macaristan Tibor Satmari 
li Selehadîn ji alî Barzanî ve hatin 
pêşwazîkirin. Di hevdîtinê de Stevan 
Mikola diyar kir ku gelê Kurd û Macar 
di pêvajoyên dîrokî yên ku dişibin 
hev de derbas bûne û da zanîn ku ew 
rewşa penaberan û arîşeyên din ên 
Kurdistan ji nêz ve dişopînin. Mikola 
bi vê mebestê slavên Serokkomarê 
Macaristanê jî pêşkêşî Barzanî kir û 
got: “Kurdistan, ji bo Macaristan ci- 
hekî grîng e. Em dixwazin bi 
Kurdistan re têkiliyên xwe 
xurt bikin û ji ber vê yekê 
em ji geşedandina 
hemû têkiliyan re 
amade ne. Ji ber van 
daxwazan em 



dixwazin li Hewlêrê Balyozxaneyekî 
vekin.” 

Li gel van hevdîtinan Barzanî di 
heman rojan de balyozên Misir, Al- 
manya û Çînê jî qebûl kir û bi wan re 
jî hevdîtinan pêk anî. 

Davutoglu, Biden û Carter têne 
Hewlêrê 

Trafîka hefteya çûyî wiha bû û di 
nav vê hefteyê de jî piştî Serokwezîrê 
Tirkiye Ahmet Davutoglu û Cîgirê 
Serokê DYA’yê Joe Biden, wê Serokê 
Berê yê DYA Carter serdana Hewlêrê 
bike. 

Biden, piştî serdanên xwe yên 
Ûkrayna û Tirkiyeyê wê derbasî 
Hewlêrê bibe û Serok û Serokwezîrê 
Herêmê re hevdîtinan pêkbîne. Te 
payîn ku di van hevdîtinan de wê li 
ser mijarên Frokexaneya leşkerî ya ku 
DYA dixwaze li Hewlêrê veke, DAIŞ 
û têkliyên Hewlêr û Bexdayê guftûgo 
bihêne kirin. Ev serdana Biden ji bo 
siberoja têkiliyên di navbera Herêma 
Kurdistan û DYA de jî grîng tê dîtin. 
Piştî Biden, wê Serokê berê yê DYA 
Jimmy Carter jî bê Hewlêrê. 

Wê Barzanî Davutoglu jî 
pêşwazî bike 

Serdana Serokwezîrê Tirkiyeyê 
Ahmet Davutoglu ya 21’ê Mijdarê ku 
piştî Bexdayê wê bê Hewlêrê, ji bo 
pêvajoya çareseriyê ya li Tirkiyeyê 
jî serdaneke pir grîng e. Li gor hin 


agahiyan tê payîn ku Öcalan, di 
demeke kurt de ji bo hêzên xwe yên 
nav Tirkiyeyê vekêşîne wê bang li 
PKK’ê bike. Di mijara çareseriyê de 
rola Hewlêrê jî pir grîng e. Ger ku 
mirov mijarên wek; gerîllayên ku wê 
vekişin, ewê li Herêma Kurdistan bi 
cih bibin, wê li Hewlêrê sekreteryayek 
bê damezirandin û welatê garantor 
ê pêvajoya çareseriyê bifikire, diyar 
dibe ku demeke dirêj wê bala En- 
qereyê li Hewlêrê be. 


:< k 

"ê sibi 


Se- 

rokê Herêma 
Kurdistanê Mesûd 
Barzanî li eniyên şer ser- 
dana Pêşmergeyan kir û bo 
ku di warê DAIŞ'ê hayîdar- 
bin hişyarî da û ew pîroz 
kirin 


Hewlêr, Navenda Cîhanê! 

Ger ku mirov li wêneyê mezin dini- 
re, mirov dikare ji niha ve grîngiya 
wlêrê ya di dîplomasiya cîhanê ya 
siberojê de bibîne. Ji bo çareseriya 
Pirsgirêka Kurd, PKK û şerê asta 
nizim a ku 40 salên dawî ye Tirkiye 
nekarîbûye çareserbike, Hewlêr ji 
destpêkê ve xwedî rolekek pir grîng 
bû. Ji ber ku kilîka çareseriya Pirs- 
girêka Kurd a ku bûye sedema gellek 
penaberbûyînan û ji ber vê yekê jî 
bûye pirsgirêkeke Yekîtiya Ewropa, 
di destê Hewlêrê de ye, bersiva pirsa 
‘Çima?’ jî tê dayîn. Ji ber ku li hember 
DAIŞ’ê ne Sûriye û ne jî Iraq karîbû 
berxwe bidin û li gel ku hemû dinya 
li dij wê bûye yek û bi frokeyên xwe 
li dij wê şer dikin jî, DAIŞ tenê ji alî 
hêzên kurd ve karibû bê sekinandin 
û vê yekê hemû dinyayê ji kurdan re 
minetdar kir. Di çarçoveya realîteya 
hezkirina hêzên rojavayî ya ji gaz û 
petrola Kurdistan de, wek bersiva 
duyem babeta serxwebûnê ku bi 
bersivê re têkildar e dertê pêşberî me. 
Di çarçoveya Projeya Nû ya Rojhilata 
Navîn de jî DYA, îngiltere û Almanya 
ku pêwîstiya wan bi hevalbendên 
sekuler ên Rojhilata Navîn heye, weke 
aliyê ku ewê dikaribin pê re têkiliyan 
gurr û geş bikin, hewcedarê Hewlêrê 
ne. Ji ber vê yekê tekane namzeta 
paytextiya vê projeya ku qala wê tê 
kirin bêguman Hewlêr e. 

Li eniyan kontrol bi tevahî di 
destê Pêşmerge de ye 

Di qada siyasî û dîplomatîk de 
dîmenê heyî wiha ye û di qada şer 


de jî rewş asantir dibe. Di her eniyan 
de Pêşmerge kontrolê xistiye destê 
xwe, hêza DAIŞ’ê ya êrîşkirinê hatiye 
şkestin lê di parastinê de jî derzan 
dixwe. Li hemû navçeyên grîng asayîş 
di destê Pêşmerge de ye û li gellek 
deveran DAIŞ paşve kişiya. Hefteya 
çûyî Barzanî li Germiyan û Xaneqîn 
çû serdana Pêşmerge û di eniya şer 
de daxuyand ku hêza DAIŞ’ê ya ku 
dikaribe li hember Pêşmerge berxwe 
bide nema ye. Barzanî li gel vê yekê 
jî Pêşmerge hişyar kir û got: “Xeterî 
bi temamî ji holê ranebûye. Divê 
em hişyar bin.” Berdevkê Weza- 
reta Pêşmerge Helgurt Hîkmet jî di 
derbarê eniyên şer de ji BasNûçe re 
ragihand ku kontrola şer bi tevahî di 
destê Pêşmerge de ye. Hîkmet got: 
“Piştî ku Pêşmerge çû Kobanê, di 
hemû eniyên Başûr û di nav gel de 
moral gihîşte asteke pir bilind. Çekên 
giran ên ku ji alî welatên rojava ve 
hatin Kurdistan rengê şer guherî. 
Perwerdehiya Pêşmerge ya li ser van 
çekan dom dike.” Hîkmet da zanîn ku 
li hemû eniyên şer ên başûr rewş asan 
bûye û ji niha pê ve wê DAIŞ nikaribe 
li ser herêmê bibe bela. 

DYA: Ji bo Mûsilê dibe ku em 
hêzên bejayî bikar bînin 

Ji alî din ve Serfermandarê DYA 
General Martin Dempsey, ji bo 
rizgarkirina Mûsilê yekem car bi- 
karanîna hêzên DYA yên bejayiyê bi 
lêv kir. General Dempsey da zanîn ku 
ji bo rizgarkirina Mûsilê DYA ji egera 
ku hêzên xwe yên bejayî bikar bîne re 
vekirî ye. Dempsey, di axaftina xwe 
ya li Komîteya Xizmetên Çekdarî ya 
Parlamena Nûneran a DYA de diyar 
kir ku ji bo Mûsil û herêmên nêzîkî 
sînorê Sûriyeyê ji dest DAIŞ’ê bêne 
derxistin egerî heye ku hejmareke 
hindik a leşkerên DYA ji bo alîkariya 
artêşa Iraqê beşdarî li şer bikin. 

Weke tê zanîn beriya vê axaftina 
Serfermandar Dempsey, Serokê DYA 
Barack Obama dabû zanîn ku li Iraqê, 
ewê hejmara şêwirmendên leşkerî yên 
DYA ji 1600’an zêdetir bikin û bikin 
3100’an. 

KOBANÊ 


BasNÛçe 17-23 Mijdar 2014 


Şervanên 


P iştî çûyîna Kobanê ya hêzên 
pêşmerge rewşa şer bo hêzên 
kurd baştir kir. Hêzên Kurdis- 
tanî her ku diçe ciyên di dest DAIŞ’ê 
de werdigrin û pêş ve diçin. Digel 
van pêşveçûnûn hêzên ENKS’ê jî di- 
yarkirin ku wan jî biryar standine ku 
şervanan bişînin Kobanê û herwiha ji 
bo ku kordînasyona di navbera YPG 
û ENKS’ê de jî bê çêkirin 3 ferman- 
darên ENKS’ê derbasî Kobanê bûne. 
Êrîşên hewayî yên hêzên Koalîsyonê 


yên li dijî DAIŞ’ê jî didomin. Em jî ji 
bo Rewşa Kobanê ya herî dawî wer- 
bigrin bi Hevseroka PYD’ê Asya Ab- 
dulah, Fermandarê Pêşmerge Ehmed 
Gerdî, Berdevkê Wezareta Pêşmerge 
Helgurt Hîkmet û Nûnerê Partiya 
Pêşverû ( Ku yek ji partiyên endamê 
ENKS’ê ye) Varoj Têlo re axivîn. 


ENKS’ê li sînorê Kobanê ne 


Di hedefa DAIŞ’ê de sivîl hene 

Hevseroka PYD’ê Asya Abdulah ji 
Basnnûçe’yê re got di hedefa DAIŞ’ê 
de sivîl hene û li hember DAIŞ’ê jî 
Pêşmerge û YPG bi hev re şer dikin. 
Asya Abdulah diyar kir ku gotinên 
wek “ PYD li dijî hatina şervanên 
ENKS’ê ye” derewandin û got: “ Her 
ku diçe rewşa Kobanê baştir dibe. Ji 
bo ku Kobanê ji DAIŞ’ê paqij bibe 
em nikarin dîrokekê bibêjin. Lê belê 
wê di demeke nêz de Kobanê azad 
bibe. Hêzên kurdistanî yanî YPG û 
Pêşmerge li DAIŞ’ê dixin. Pêşmerge 
ji aliyekî ve bi çekên giran li DAIŞ’ê 
dixe û ji aliyekî ve jî çekên giran dide 
YPG’ê. YPG’ê jî DAIŞ dorpêç kiriye. 
Herwiha Artêşa Azad jî digel YPG’ê 
li dijî DAIŞ’ê şer dike. Niha di destên 
DAIŞ’ê de çend gund hene ez tam 
nizanim. Lê belê di dest DAIŞ’ê de 
gundên ereban jî hene. Bi taybetî jî 
DAIŞ van rojan êrişî gelê sivîl dike. Ji 
ber vê yekê gelek birîndar û şehîdên 
me çêbûn. Gotegotên weke “ PYD 
nahêle ku şervanên ENKS’ê derbasî 
Kobanê bibin.” derew in. Tiştekî 
wisa nîn e. Tevahiya kesên ku ji bo 
Kobanê şer dikin, birayên me ne.” 


Hêzên kurdan bi her awayî 
pêşvetir in 

Fermandarê çepera Kobanê Ehmed 
Gerdî got rewşa Kobanê her ku diçe 
baştir dibe û DAIŞ jî derbeyên mezin 
dixwe. Gerdî: “Hêzên me ciyên ku di 
dest DAIŞ’ê de ne werdigrin. Em hêvî 
dikin ku ew ê di demeke nêz de ji vir 
bêne avêtin. Ji ber ku em li hember 
DAIŞ’ê bêşvetir in moralama me jî 
gelekî baş e. Ji ber ku DAIŞ nikare 
li hember çekên me yên giran xwe 
rabigire hewl dide ku ji ciyên din 
hêzên xwe yên din jî bîne. Wan roja 
iniyê hewl dan ku êrişî baregehên 
Pêşmerge û YPG’ê bikin lê belê ew 
şikestin û çekên xwe jî berdan û 
reviyan. 



Rawêjerê Ajansa Ewlehiya Herêma Kurdistan’ê 
Mesrûr Barzanî diyar kir ku ew tiştên ku ji bo Herêma 
Kurdistanê dikin ji bo Rojava jî dikin û got: “Me ji 
dostên kurdan û mutefîqên wan ji bo Rojava alîkarî 
xwest. Mesrûr Barzanî roja Pêncşemê li Hewlêrê bi 
Sekreterê Giştî yê Partiya Demokrata Kurdistana Sûri- 
yê (PDK-S) Siûd Mela û Endamê Polîtburoyê Kamûran 
Ebdulmecîd Haco re civiya û got ew ji bo Herêma 
Kurdistanê çi bikin ew ê hewl bidin heman tiştî ji bo 


Rojavajî bikin. 

Di civîna ku balkişandî ser hewlên dîplomatîk ên 
Herêma Kurdistanê yên ji bo Peymana Duhokê û 
alîkariyên navnetewî de berdewamkirina hewlên Hew- 
lêrê hate birayarandin. Her wiha di civînê de êrîşên 
DAIŞ’ê yên li Herêma Kurdistanê û Rojava bi awayekî 
berfireh hatin nirxandin. Di vê hevdîtinê de li ser gir- 
ingiya yekitiya kurdan hat rawestîn û hat diyarkirin ku 
yekitiya kurdan piştgiriyên navnetevî jî geştir dike. 


Gerdî diyar kir ku ew di çeperên 
rojava û rojhilat de pêşve diçin û got: 
“Em gav bi gav pêş ve diçin û feqên 
wan jî îmha dikin. Wekî din gelek 
hêzên DAIŞ’ê di hundir bajêr de ten- 
gizîne û nikarin ji şûna xwe bilevin. 
Me ji bo wan hêzine taybet çêkirin 
û ew jî ji nişka ve derdikevin holê û 
li wan didin. Ji ber ku cebilxaneyên 
wan jî nemane ew di rewşa parastinê 
de ne. Niha nîvê bajêr di dest DAIŞ’ê 
de, nîvê din jî di dest YPG’ê de ye. Li 
derveyê bajêr gelek cî hatin azadki- 
rin.” 

Gerdî got haya wî ji biryara şandina 
şervanên ENKS’ê nîn e û ew bawer 
nake ku hatina leşkerên ENKS’ê ji 
aliyê YPG’ê ve bê asteng kirin. Gerdî 
binxêz kir ku dê Kobanê di demeke 
nêz de bi saya çekên hêzên kurd azad 
bibe û got DAIŞ mehkûmî tunebûnê 
ye û her roj jî ev yeka pêk tê. 

Pêşmerge û YPG bi hev re 
tevdigerin 

Berdevkê Çapemeniya Wezareta 
Pêşmerge Helgur Hîkmet jî diyar kir 
ku dê Kobanê di demeke nêz de azad 
bibe û ji bo vê armancê Pêşmerge 


çekên giran dane YPG’ê. Hîkmet bal 
kişand ser tevgerandina bi hev re ya 
Pêşmerge û YPG’ê û got: “Bê gûman 
çûyîna pêşmerge bo Kobanê gaveke 
erênî ye. Li Kobanê hêzên Pêşmerge 
û YPG’ê êrîşên DAIŞ’ê şikandine. 
Hêzên me bi hev re tevdigerin û 
ew welatê xwe mil bi mil diparêzin. 
Pêşmerge çekên xwe yên giran dide 
YPG’ê jî û piştî çûyîna kobanê gelek 
cebilxane jî şandin. Gelek pêwistiyên 
hêzên me yên li wir hatin safîkirin. 
Wê di demeke nêz de Kobanê bê aza- 
dkirin. Her ku divêtiya wan bi çiqas 
çekên giran hebe em ê her ji wan re 
bişînîn. Her dera Kurdistan’ê ji bo 
me pîroz e û ti cudahî di navbera ti 
deran de nîn e.” 

ENKS dê di demeke nêz de li 
Kobanê be 

Berdevkê Partiya Pêşverû Varoj 
Têlo jî got hebûna Pêşmerge li Ko- 
banê ji bo nêzikbûyîna kurdan gelekî 
giring e. Veroj diyar kir ku ENKS 
niha amadehiyên şandina hêzên 
leşkerî dike. Veroj got: “Bi hatina 
Pêşmerge him berxwedana Kobanê 
berztir kir û him jî yekitiya gelê kurd 


pêşvetir bir. Hebûna pêşmerge ya li 
Kobanê kurd bêhtir nêzî hev kirin. 
Herwiha em ji ber alîkariyên li başûr 
û rojavayê kurdistanê sipasiyên xwe 
pêşkeşî hêzên Koalîsyonê dikin. 

ENKS niha amadehiyên şandina 
hêzên çekdarî bo Kobanê dike. Niha 
ji ENKS’ê 3 fermandar li Kobanê ne 
û ew niha danûstandina agahiyên 
çûyîna hêzên ENKS’ê dikine. Yek ji 
van fermandaran jî Mistefa Hemîd 
e. Eger ku koordînasyonek bê çêki- 
rin dê ew derbasî Kobanê bin. Ji 
aliyê PYD’ê ti astengî nîn e. Bi tenê 
kêmaniya ragihevdinê heye. Eger 
danûstandina fikrînê pirtir bibe wê 
ew giş ji holê rabin.” 

Şervanên ENKS’ê li sînor in 

Herwiha desteya ENKS’ê ya ku çûyî 
Kobanê jî, derbarê 200 şervanê ku li 
sînor in daxûyanî da û got divê ji bo 
qanîkirina YPG’ê ya derbarê derbas- 
bûna hêzên ENKS’ê, Mesûd Barzanî, 
Koalîsyona navnetewî û TEV-DEM 
tevbigerin. Rêvebirê ENKS’ê Mistefa 
Hemîd jî diyar kir ku 200 şervanên 
wan ji bo şerkirina li dij DAIŞ’ê ama- 
de ne û li sînorê Tirkiyê bendewar in. 


i 

Rojava 


Mesrûr Barzanî ji bo 
alîkarî xwest 

Binpêlcirina mafên mirovan zêde bû 


ÎHD’ê, raporta xwe ya binpêkirinên 9 mehên borî yên li Bakurê Kurdistanê aşkere kir. Li gor vê raportê, li Bakurê 
Kurdistanê, di 9 mehên dawî de bi giştî 129 kesan ji ber şer, pevçûn, xwepêşandan û hin sedemên din ên siyasî ji- 
yana xwe ji dest dane û 342 kes jî brîndar bûne. Bi bilî kuştin û birîndariyan her wiha gellek zarok jî din av de 1437 
kes hatine binçavkirin û dîsa gellek zarok jî di nav de 133 kes hatine zindanîkirin. 



Li gor rapora ÎHD di sala dawî de binpêkirinên 
mafên mirovan gihîşt asteke zêde û bi hatina pe- 
naberên ku ji ber DAIŞ‘ê reviyan jî pêhatinên 
nebaş diqewimin 


Mistefa Pola - Amed 

D i raporta ÎHD’ê ya 9 mehên 
2014’an de tê gotin ku her 
çiqas şer tunebe jî mirin û 
binpêkirin didomin. 

Komeleya Mafê Mirovan(ÎHD) a 
Şaxê Amedê bi daxuyaniyeke çape- 
meniyê, raporta xwe ya di derbarê 
binpêkirinên mafên mirovan ên li 
Bakurê Kurdistanê yên neh mehên 
2014’an ji raya giştî re ragihand. Di vê 
raporta ku îstatîstîkên binpêkirinên 
şer û pevçûnên leşkerî, tûndiya hêzên 
ewlehiyê ya li hember çalakiyên sivîl, 
binpêkirinên mafên zindaniyan, 
tûndiya li dij jin û zarokan û gellek 
xalên binpêkirinê dihewîne de her 
wiha helwesta neyênî ya dewleta Tir- 
kiyeyê ya li hember penabêrên ezdî û 
kobanêyî jî tê destnîşankirin. 

Di raporta ku li avahiya Şaxa 
Amedê ya ÎHD’ê ji aliyê Serokê Şaxa 
Amedê Racî Bîlîcî ve ji raya giştî 
re hate ragihandin de tê diyarkirin 
ku di 2013’an de piştî destpêkirina 
pêvajoya çareseriyê di hin xalan de 
binpêkirin, mirin û birîndarbûn kêm 
bûne û vê yekê bandoreke erênî li ser 
gelê kurd û gelên tirk kirî ye, lê belê 
di sala 2014’an de ji ber geşedanên 
ku pêvajoyê xitimandine binpêkirin, 
mirin û birîndarî dîsa zêde bûne. 

Di raportê de tê gotin ku ÎHD’ê, 
bi komîsyonên xwe yên navendî 
pêvajoyê şopandiye û di kêliya van 
şopandinan de rewşên ku dikarin 
bibin sedemên xitimandina pêvajoya 
çareseriyê destnîşan kiriye û muxata- 
ban hişyar kirî ye. Di raportê de her 
wiha tê gotin ku qereqol, qeleqol û rê 
û bendavên ku bi armanca ewlehiyê 
têne çêkirin û berdewamkirina perga- 


la cerdevaniyê çend xalên sereke yên 
sedemên xitimandina pêvajoyê ne. 

Di raportê de tê diyarkirin ku di çal- 
akiyên 6 û 7’ê îlonê yên ji bo Kobanê 
de 42 kes hatine kuştin û 801 kes 
hatine birîndarkirin, 56 jê zarok bi 
giştî 1128 kes hatine binçavkirin û 34 
jê zarok 221 kes hatine girtin û ji 407 
kesan re cezayê pere yê îdarî hatiye 


birîn. Her wiha piştî gellek salan li 3 
bajar û 4 navçeyan daketina kuçeyan 
hatiye qedexekirin. 

Wê raporta penaberan jî bê 
ragihandin 

Di derbarê penaberên ezdî û yên 
kobanêyî de jî Racî Bîlîcî balê kişand 
ser rol û erka Komeleya Mafê Miro- 



van û da zanîn ku erka wan a sereke 
destnîşankirin û raportkirina rewşên 
dermirovî û binpêkirina mafên 
mirovan e. Bîlîcî diyar kir ku erka 
wan ew e ku rewşên wiha destnîşan 
bikin û weke raportan ji raya giştî 
re ragihînin da ku kes, dezgeh an jî 
wezaretên dewletê yên ku ji çareserki- 
rina van rewşên dermirovî berpirsyar 
in hişyar bibin û van rewşan çareser 
bikin. Bîlîcî wiha dom kir: “Ji bo 
destnîşankirina rewşa penaberan, 
wek komele, em her hefte yan jî ji 10 
rojan carekê diçine derên ku penaber 
lê hene. Em çûne Zaxo, Pirsûs û 
gellek derên din. Em lêkolînan dikin, 
pirsgirêk û daxwaziyên wan guhdarî 
dikin, rewşa wan temaşe dikin û 
rewşa wan wek raport ji raya giştî re 
aşkere dikin da ku yên ji çareserkirina 
van rewşan berpirsyar in berpirsyari- 
yên xwe bi cih bînin. Di derbarê 
rewşa penaberan de jî em raportekê 
amade dikin û di serê meha kanûnê 
de emê vê raporta xwe ji raya giştî re 
ragihînin.” 


K A 

Dewlet di 2oi4’an de tûndtir bû 


Di derbarê raportê de Serokê Şaxa Amedê ya ÎHD’ê Raci Bilici ji BasNûçe 
re ragihand ku di destpêka sala 2014’an de me û gellek kesên din hêvî ne- 
dikirin ku piştî destpêkirina pêvajoya çareseriyê ev çend binpêkirin û tûndî 
biqewimin, lê belê di van 9 mehên borî de hem li dij çalakiyên sivîl û hem jî 
li dij xebatên siyasî helwesta dewletê tûndtir bû. 

Racî Bîlîcî da zanîn ku piştî destpêkirina pêvajoya çareseriyê şer û pe- 
vçûnên leşkerî pir kêm bûne û ji ber vê yekê rêjeya qewimînên binpêkirinê 
jî pir kêm bûne û got: “Ji ber ku çalakiyên gerîlla sekinîn operasyonên 
artêşê jî rawestiyan û bi vê geşedanê re girêdayî xwepêşandan jî pir kêm 
bûn. Ji ber vê yekê binpêkirinên mafê mirovan ên bi vê mijarê re girêdayî 


pir kêm bûn, lê belê di mijarên din ên binpêkirinên mafê mirovan de 
guherîn çênebûn. Dîsa kes bi hêsanî dihatin girtin, xwepêşandanên hin 
beşên civakê yên wek kedkar û karkeran bi tûndî dihatin astengkirin, li 
girtîgehan binpêkirin wek berê dom dikirin, karmend û mamoste û gellek 
kedkarên din dihatin sirgûnkirin, hem li derve hem jî di zindanan de li dij 
jin û zarokan binpêkirin pêk dihatin û her wiha bi çêkirina bendavan û hit 
projeyên din talana sirûştê her dom dikir.” Racî Bîlîcî destnîşan kir ku bêyî 
binpêkirinên di pêvajoya çalakiyên ji bo Kobanê de rû dan jî binpêkirin di 
rêjeyeke bilind de dom kirine û da zanîn ku piştî destpêkirina van çalaki- 
yan rêjeya binpêkirinan gihîştiye asta lûtkeyî. 

DAIŞ di pêvajoya şikestinî de ye 


Li Başûr reivşa daxvî ya şerê li dij DAÎŞ’ê çi ye? 

Tu bingeheke DAIŞ’ê li Kurdistanê tune ye. Tu aliyek jî tune ku ramanên 
DAÎŞ’ê qebûl bike. Yanî dibe ku, îo an jî îoo xort tevlî DAÎŞ’ê bibin lê bi giştî 
civaka Kurdistanê ramanên paşverû yên DAIŞ’ê qebûl nake. Li hin deverên 
wek Celewla, Sadiye, Tuzxarmatû û hin gundên ku ereb lê dijîn ku ji Herêma 
Kurdistanê hatibûn veqetandin DAIŞ dikare kêmek alîgir ji xwe re peyda 
bike. Jixwe DAIŞ ji van deran hate derxistin. Li herêma Kerkûkê, li nêzikî 
bajar gundek tirkmenên şîa heye, ev der di destê DAIŞ’ê de maye. Her wiha tê 
gotin ku li Kerkûkê hene, lê belê di rastiyê de tenê navçeya Hewîceya girêdayî 
Kerkûkê di destê DAIŞ’ê de ye û jixwe ev navçe bi temamî ereb e. Wan kesên 
li Hewîceyê rûdinên di dema xwe de zêdetir di artêşa Sedam de cîh digirtin û 
li saziyên ewlekariyê dixebitîn. Ew piştî 2003’an ji kar hatin avêtin û niha ji 


bo DAÎŞ’ê bûne potansiyelek çekdar û civakî. Tora DAÎŞ’ê bi piranî li ser pişta 
partiya Baas e û niha navek nû li xwe kirine, ji ber ku 200 hezar kes nikare 
axek ewqas fireh di destê xwe de bigre. Bingeha wan piranî di nav erebên 
sûnne de ye û ew sûnneyên endamê partiya Baas in. Niha li xaka Kurdistanê 
Mûsil, Şengal û derdora wê di destê DAIŞ’ê de ye. Bi kurtasî ji % 5’ê xaka 
RHK di bin nîrê DAIŞ’ê de ye. Li van herêman mesîhî yanî kildanî, asûrî û 
sûryanî û kurdên ezdî dijîn. Ji van kêmnetewe û komên olî yên ku ne kurd 
in, xwe weke hemwelatiyên Kurdistan dihesibînin. Hin ji wan jî dixwazin ku 
li deşta Mûsilê parêzgeheke wan a otonom hebe. Gel û Pêşmerge amadene û 
ez bawer dikim di demek kin de, bi alîkariya frokeyên şer ên hevpeyman wê 
DAÎŞ ji van deveran were derxistin. Lewre DAIŞ di pêvajoya şikestinê de ye û 
hêzên Pêşmerge di pêşkevtinê de ne. 


Prof. Cebar Qadir 


Ramana yekîtiyê berz dibe 




Profesorê dîroka kurd û Kurdistanê 
Cebar Qadirê Kerkûkî piştî xwendina xwe 
ya zanîngehê li Bexdayê, li Rûsyayê, li ser 
tevgerên kurdên bakur doktora dike. Cebar 
Qadir piştî perwerdehiya xwe ya akademik 
Şêwirmendiya Serokê Hikûmetê yê Kar û 
Barên Xwendina Bilind û Şêwirmendiya 
Dosyeya Kerkûkê bi hev re dimeşîne. Qa- 
dir, ji ber ku kerkûkî ye û nasdarê herêma 
Kerkûkê ye li ser vê herêmê bi dehan 
gotarên zanistî nivîsiye û gellek pirtûk 
weşandiye. Di demên cûda de li Zanîngeha 
Silêmanî, Seleheddîn, Mûsil, Koye û Za- 
nîngeha Amsterdamê mamostetî kirî ye. 
Niha li Silêmanî Cîgirê Serokê Zanîngeha 
Cîhanê ye û xebat û xizmetên xwe yên 
akadêmîk didomîne. 


Aziz Tekin 

Bi êrîşên DAÎŞ’ê re li Rêveberiya 
Herêma Kurdistanê(RHK), li Iraqê û 
li Rojava gelek guherîn çêbûn, bi van 
guherînan re hin biryarên siyasî yên 
berê hatin guhertin û hin polîtîkayên 
nû hatin meşandin. Bi vê mebestê 
me di derbarê babetên wek; têkiliyên 
RHK û Hikûmeta Navendî ya Iraqê, 
li Başûr rewşa dawî ya DAIŞ’ê, 
geşedanên nû yên di derbarê re- 
ferandûma serxwebûnê, berxwedana 
Kobanê û geşbûna yekîtiya netewî de 
pirsan ji Prof. Cebar Qadir pirsî û wî 
jî pirsên me bersivand. 

Gelo mirov dikare 
paşvebidestxistina deverên 
ku berêji kurdistan hatibûn 
veqetandin weke encameke 
êrîşên DAÎŞ’ê binirxîne? 

Piraniya van ‘deverên veqetiyayî’ an 
jî ‘deverên bi nakok’ ji berê ve di bin 
kontrola Pêşmerge de bûn. Tenê çend 
dever bi hevbeşiya Pêşmerge û Artêşa 
Iraqê dihatin kontirolkirin. Ku Artêşa 
Iraqê reviya û çû, tu hêzek li van de- 
veran neman, an wê di bin kontirola 
Pêşmerge de bûna yan jî wê biketina 
destê DAÎŞ’ê. Pêşmerge valahiyê tije 
kir. Di destpêka vê pêvajoyê de hin 
hestiyarî û metirsiya hin komên erep 
û tirkmenan hebû ku wê Pêşmerge 
zext û zorê li ser wan bike, lê belê 
niha baş têgihîştine ku Pêşmerge wan 
jî diparêze. Helbet ew erebên ku di 
dema desthilatiya Beasê de, bi mebe- 
ste erepkirina Kerkûkê anîbûn vê 
derê ji DAÎŞ’ê re bûne alîkar. Lê piştî 
ku ew dever ji DAIŞ’ê hatine rizgarki- 
rin ew ereb jî reviyan û hê jî direvin; 
lewre dizanin ku xiyanetê kirine û ji 
DAÎŞ re bûne alîkar. Niha ew deverên 
ku em qala wan dikin di bin kontrola 
RHK’ê de ne, lê belê divê di derbarê 
van deveran de di navbera Bexda û 


Hewlêrê de biryareke fermî bê dayîn. 
Ev biryar jî yan bi danûstendin an jî 
bi referandûmê dikare bê dayîn. Tu 
çareyek din tune ye. Derket holê ku 
Hikûmeta Iraqê nikare wan deveran 
biparêze. Xelkê van deveran bi xwe 


jî dixwazin bibin beşek ji Herêma 
Kurdistanê. 

Beriya êrîşên DALŞ’ê mijara 
referandûma serxwebûnê di 
rojevê de bû, gelo niha xebatên 


amadekariyên referandûmê 
çawa dimeşin? 

Demek dirêj e ku kurd behsa 
referandûmê dikin û dixwazin wek 
gelên din ên cîhanê biryara çarenûsa 
xwe bidin. Heta niha li tu beşek 
Kurdistanê derfeteke wiha pêkan 
nebûye ku kurd bixwe biryara xwe 
ya serxwebûn, otonomî, komara 
demokratîk an jî her çi bibe bidin. 
Heta niha derfeteke wiha çênebûye 
ku daxwaziyeke wiha ji gelê kurd 
bipirsin. Li gor qanûnên navneteweyî 
ger ku derekî ji hêla Netewên Yekbûyî 
wek kolonî hatibe binavkirin, wê 
gavê ev kar rehetir dibe, lê mixabin 
Kurdistan wisa jî nehatiye tarîfkirin. 
Bi saya biryarên ku di salên 6o’an 
de bi taybetî ji bo koloniyên Îngîlîz 
û Frensiyan, li Afrîkayê pêk hatin, 
gellek netewe serxwebûna xwe bi dest 
xistin. Lê ew biryar ji bo kurdan ne- 
hatin pêkanîn. Niha kurd wek hêzeke 
girîng ku rola xwe digrin ser xwe û 
hêdî hêdî pirseke bi vî rengê didine 
pirsîn. Neteweyeke ku gelheya wê bi 
ser 40 milyonê ve ye, ma wê kêngê jê 
bê pirsîn ‘Gelo hun serxwebûnê dix- 
wazin an na?’ Ev pirs li Başûr bi kele- 
can hate pêşwazîkirin. Bi Hikûmeta 
Iraqê re gelek şêweyên cûda yên 
rêvebirinê hatin ceribandin. Di salên 
6o’an de qala navendbûnê dihat 
kirin, di salên 70’an de bi rêkeftina 
11’ê Adarê re pirensîba otonomiyê 
derkete holê, salên 90’an federalîzm 
hat. Ku em Herêma Kurdistanê li 
derve bihêlin, li deverên din ên Iraqê 
dezgehên federalîzmê pêk nehatine. 
Kurdan bala xwe danê ku li Başûr, 
doza kurd bi federalîzmê jî çareser 
nabe, dûre qala serbixwebûnê kirin. 

Ji ber ku ji 2003’an vir ve Amerîka 
dixwest e ku Kurdistan beşeke ji Iraqê 
be, piştî ku Amerîka biryar da ku li dij 
DAIŞ’ê ewê alîkariya RHK’ê û Iraqê 
bike, kurdan vê daxwaza xwe hinekî 
taloq kirin. Ger ku Kurdistan serxwe 

bibe tu grîngiyeke Iraqê namîne. Xe- 
wneke kurdan a dewleteke serbixwe 
heye ku hemî dinya bibêje ne li gor 
berjewendiyê we ye jî heya dewleta 
xwe ava nekin dilê wan rehet nabe. 
Erebên sunne hê xewnên ku ew tenê li 
ser Iraqê hikûmraniyê bikin dibînin, 
erebên şîa jî dixwazin tola xwe ya 
1400 salî bistînin. Ev hersê xewn bi 
hev re di qefesekê de ne û nifte jî ne 
di destê wan de ye. Siyasetmedar 
herdem qala yekîtiya Iraqê dikin, 
lê belê di navbera van her sê aliyan 
de tu têkiliyeke hevbeş nema ye. Bi 
rastî jî nasnameyek Iraqî ya hevbeş 
tune. Ez bawer dikim di siberojê de 
wê ev pirsgirêk dîsa bikeve rojevê, lê 
belê kurd hê jî bi tevahî amade nînin. 
Mebesta min a ji vê neamadeyîbûnê 
xalên aborî, berhemdarî û tiştên din e. 
Her pêdiviyên me, heta xwarina me jî 
ji cîranê me tê. Meriv nikare di demek 
kin de vê bêderfetiyê çareser bike. 
Mijara serxwebûnê di nav partiyên 
me yên li Başûr de hinek di çarçoveya 
propagandayê de tê bikaranîn. Pirsek 
wiha heye û her kurdek li bendê ye ku 
derfetek wisa çêbibe. Niha pirsgirêka 
ku Iraq ji Kurdistan veqete, ne ku 
Kurdistan ji Iraqe veqete heye. Iraq 
niha mûçeyê kurdan nade û kurd bi 
xwe petrola xwe difroşin. 

Ji bo referandûmê hemû 
hêzên Başûr bi hevdengî tevdi- 
gerin an ramanên cûda hene? 

Li Başûr tu partiyeke kurdan ku 
bikaribe bibêje ‘Ez li dijî serxwebûnê 
me.’ tune ye. Lê belê li ser vê mijarê 
raman û rîwangeyên cûda hene. Hin 
dibêjin berjewendiyên me li gel Bex- 
dayê ye, ger em serxwebûnê bixwazin 
divê berî her kesî em li gel Bexdayê 
danûstendinan bikin. Beriya DAÎŞ’ê 
hindek ji wan bawer dikirin ku wê 
Tirkiye alîkariya wan bike, lê diyar bû 
ku ev ne pêkan e. Ez bawer nakim ku 
Tirkiye alîkariya kurdan bike ku kurd 
serbixwe bibin. Hin partiyên siyasî 
bawer dikirin ku wê berjewendiyên 
aborî bibe sedem ku Tirkiye her çiqas 
alîkarî neke jî wê ji serxwebûnê re 
nebe asteng. Hin partî jî bi îranê re 
têkildar in. Mîrektiya Baban her dem 
di bin siya îranê de bûye, yên din 
di bin siya Osmaniyan de. îro jî ev 
kevneşopî bi rengekî din dom dike. Ev 
yek hinek jî bi erdnîgariyê re girêdayî 
ye. Têkiliyên partiyên siyasî yên bi 
van dewletan re, pêkan dike ku ev 
dewlet bêtir destwerdana başûr bikin. 

Bi êrîşên DAÎŞ'ê re hatina 
hêzên PKK’ê bo Başûr û çûyîna 
Pêşmerge bo Kobanê bandorek 
çaiva li yekîtiya neteivî kir? 

Ku em qala partiyan nekin, li her 
deran gel dixwaze yekîtî pêk bê û 
hêzên kurd ji hev re alîkar bin. Hatina 
hin hêzên gerîla bo Şengal û hin de- 
verên din bi germî hate pêşwazîkirin. 
Lê mixabin li hin deveran jî bû mijara 
rikberiyê. Hin dîmenên ku di çape- 



meniya kurd derdiket û ziyanê didane 
yekîtiyê. Di demeke wiha ku li dij di- 
jminekî hov û dirinde şer dikî de rik- 
berî û gengeşiya, ‘gelo nizanim kî re- 
viya, kî serkeftin bi dest xist’ û tiştên 
wiha bixî mijara nîqaşê, ev nêzîka- 
hiyeke ne baş e. Çapemenî, dikaribû 
bibûya bingeheke baş ji bo yekîtiyê. 
Helbet her partiyên siyasî dixwazin 
zêdetir desthilatiyê bi dest bixin û 
siyasetê ji bo xwe bikin. Netewên 
pêşketî û gelên ku bûne netewe, 
dizanin ku berjewendiyên neteweyî 
li ser siyaseteke hevpar dertêne holê. 
Ez di vê mijarê de hinekî xemgîn im 
ku di rewşa şer de, li hember ew çend 
qehremaniyan wiha hevreşkiriq 
Helbet çûyîna 
Pêşmerge girîng 
e. Li hember 
astengiyên hin 
dewletan dîsa jî 
çûyîna Pêşmerg#* 
bi wate ye. Tir- 
kiyeyê nedixwest 
ku Amerîka 
rasterast çekan 
bide YPG’ê. Li gor 
baweriya wan bi 
ser Pêşmerge ve 
şandina çekan ziyana wan kêm dikir 
e. Ger em her tiştî deynin aliyekî; 
moral daye hemû gelê kurd û ramana 
yekîtiyê geş û xurt kirî ye. Yanî ev 
helwest cîhê xwe dîtî ye. Reqabeta şaş 
ziyaneke mezin dide me û divê hatina 
Gerîlla yan jî çûyina Pêşmergevê 
têgihîştineke wisa çêbike ku partiyên 
siyasî nikaribin wê têgihîştinê têk 
bidin. 

Hewl û daxwaza yekîtiyê pir 
berz bûye . Gelo dema lidarxis- 
tina Kongreya Netexvî nehatî 
V e ? 

Nêrîna min hinekî cûda ye. Di dema 
serokatiya îsmet Şerîf Wanlî de ez bi 
xwe Cîgirê Serokê Kongreya Netewî 
bûm. Baweriya min bi hêz bi kongreya 
netewî heye. Ez endamê tu partiyeke 
siyasî nî nim û ez wek akadêmîsyenek 
diaxivim. Ez ji xwe dipirsim: ‘Gelekî 


bindest çima dixwaze kongreya 
netewî lidar bixe? Li gor tecrûbeyên 
min; ew gelên ku kolonî bûne, dix- 
wazin kongreyên netewî lidar bixin 
ku kongre di her qadê de temsîliyeta 
wan bike û doza wan pêş ve bibe. îro 
ez dibînim, nêzîkahiyên kurdên li her 
perçeyan cuda ne. Wek nimûne; kurd- 
ên îranê heta niha qala mixtariyetê 
dikirin lê niha qala federalîzmê dikin. 
Rojavayê Kurdistanê sê deverên co- 
grafîk e û ji hevûdin qetiyan e. Rewşa 
Bakur û Başûr jî diyar e. îro pêwistiya 
kurdan bi rêxistinek ku kordînasyonê 
di nav hêzên siyasî de çêbike heye. 

Ya herî baş, divê ew kongre ji bêyî 
biryara çarenûsê tu biryarên din 
negire û em 
navenda kon- 
greyê li Brûk- 
selê çê bikin. 
Rûniştvanên 
her perçeyan 
dikarin baştir 
biryara xwe 
bidin. Hin 
partiyên siyasî, 
bi taybetîjî yên 
mezin, tenê 
kongreyeke ku 
rêveberî di destê wan de be dixwazin. 
Dema ku kongre çêbibe, dibe ku 20 
partiyên nû çêbibin. Ji ber ku her 
partiyek nûnerek wî heye, kongre tenê 
bi partiyan jî nameşe. Divê saziyên 
din jî hebin. Di dema amadekariyan 
de me got wek prensîb, bila çend 
kes hebin, ji kîjan partiyê bin jî bila 
neaxivin. Em wek komeleyeke ku 
ji mirovên serbixwe pêk tê, di nav 
partiyan de kordînasyonekê çêbikin. 
îro derfet heye ku kongre çêbibe, lê 
belê zehmetî jî gelek in. Partiyên me 
jî hê negihîştine wê astê ku hevdû 
bi temamî qebûl bikin. Jixwe dema 
deshilata yek partiyekê nîne. Êdî di 
nav civakê de raman û rîwangeyên 
cûda hene. Ger ku mirov bikaribe 
ji bo van tiştan çarçoveyeke netewî 
çêbike, di vê çarçoveyê de her kes 
dikarin bi hev re tevbigerin. Ew kesên 
akadêmîsyen dikarin wiha biaxivin 


lê siyasetmedar wiha nafikirin, hemû 
plansaziyên xwe li gor berjewendiyên 
partiyên xwe ava dikin û ji ber vê yekê 
berjewendiyên wan ji berjewendiyên 
neteweyî re carinan dibin asteng. Ne 
tenê kurd, di dîrokê de her gel wiha 
bûye, lê mixabin em sûd ji tecrûbeyên 
dîrokî nagrin. A girîng ew e ku îro ji 
deh salên berê pir baştir e û bawer 
dikim ku wê siberoja me baştir bibe. 

Têkiliyên Bexda û Hewlêrê di 
çi astê de ne, gelo egerî heye ku 
arîşeyên nav xwe çareser bikin? 

Wisa xuya dike ku Bexda dixwaze 
van arîşeyan çareser bike. Amerîka 
û hevpeyman jî şertan danîne ber 
Bexda û Hewlêrê ku li hev nekin wê 
ji wan re nebin alîkar. Ev yek ne bi 
dilxwaziya Bexdayê yan jî Hewlêrê, 
bi zexta Amerîkayê dibe. Wek feraset 
tu cûdahî di nav Îbadî û Malîkî de 
tune ye, lewre herdû jî ji partiyekî û 
ji ferasetekî ne. Ew herdû jî bawer 
dikin ku RHK’ê ber bi serxwebûnê 
ve diçe û ew vê yekê naxwazin. Lê 
nikarin sozên ku dabûn Kurdistanê jî 
bi cih bînin. Xaleke arîşeyan ew bû ku 
budceya mûçeyên Kurdistanê bişînin, 
lê îro her kes dizane ku pereyê Iraqê 
tune ye. Ji aliyê leşkerî ve jî nikarin tu 
alîkarîkî bikin, berovajiyê vê pêwistiya 
wan bi Pêşmerge heye. Li Iraqê, ez 
rewşek wisa nabînim ku karibin 
kêşeyan çareser bikin. Wan artêşeke 
şîa ava kirine û pereyekî mezin li 
wan xerc kirine. Nikarin wan bixin 
bin kontrola xwe. Li gelek deveran 
karên pir xirab dikin. Gundek şîa 
rizgar kirine, du gundê sunne wêran 
kirine. Herêma Kurdistanê jî dibê em 
amadene ku pirsgirêkên xwe çareser 
bikin, lê ew jî bawer nakin ku bigihîjin 
encamekê. 

Tu danûstendinên RHK’ê 
yên bi cîranên xwe re çawa 
dinirxînî? 

Êrîşên DAÎŞ’ê û bêdengiya Tir- 
kiyeyê, li herêmê di serê mirovan de 
nêzîkahiya Tirkiyeyê guherî. Helbet 
Tirkiye dewletek e û pir asan e ku li 
berjewendiyên xwe difikire. Lê belê 
Tirkiye naxwaze ku kurd, ji Kobanê bi 
serkeftin derkebin û YPG bi navûdeng 
bibe. Dema ku PYD’ê dixwest Tir- 
kiye alîkariya wê bike, ez matmayî 
dimam. Li gor min DAIŞ ziyanê bide 
kurdan wê Tirkiye xemgîn nebe. 

Hin siyasetmedarên me debêjin em 
matmayî man, Tirkiye çawa alîkariya 
Hewlêrê nekir. Xuya ye ku ew kes 
baş ji mekanîzmaya dewletê fêm 
nakin. Dema DAÎŞ nêzikê Hewlêrê bû 
dewleta yekem alîkarî kir Tehran bû 
û Serokê RHK’ê bixwe vê yekê aşkere 
kir. Helbet em têkiliyên îranê bi 
Bexdayê re dizanin, lê dibeje ku dema 
metirsiyê ye û ez hatim alîkariya we. 
îro Tirkiye ji bo Kurdistanê girîng e, 
deriyê derbasbûna neftê ye û ji neçarî 
wê têkilî bêne dayîn. Tirkiye jî li gor 
berê hinekî guherî ye. 


Dema ku PYD’ê dixwest 
Tirkiye alîkariya wê bike, 
ez matmayî dimam. Li 
gor min DAIŞ ziyanê bide 
kurdan wê Tirkiye xe- 
mgîn nebe 

X aka Bajarê Mazra bi piranî di 
tejena Firadê de cîh digre. Di 
nav hêlîlarên rojhilat 38 û 40 
û hêlîpanên bakûr 38 û 39'an de cîh 
digre. 

Erdnîgar 

Firehiya xaka bajêr ji 9 hezar km 2 
zêdetir e. Nawenda bajêr ji deryayê 
1020 metre bilind e. Axa Mazrayê 
ji sedî 57 çiya ye. E din ji sedî 14,9 
deşt, ji sedî 1,1 zozan û ji sedî 26,8 jî ji 
platoyan pêk tê. 

Ji başûr, rojhilat û rojava ve, ji alî 
sîlsîleya Torosan ve hatiye dorpêçan. 
Dîsa ji bakûr ve jî girên paşevanên 
Mûnzirê digîjin bajêr. Çiyayê herî 
bilind, Çiyayê Spî ye û 2620 metre 
bilind e. Çiyayê Mazrayê ê din jî evin: 
Çiyayê Xazarê (2347111), Çiyayê Hes- 
ena (1864111), Çiyayê Masdar (2171111), 
Çiyayê Maden, Çiyayê Meryema û 
Çiyayê Qereemer. 

Deşt 

Xaka Mazrayê ji sedî 15 deşt e. 

Deşta herî mezin Deşta Melekendê 
ye. 56 km dirêj û 15 km jî fireh e. Di 
nav deştê de Ava Herîngê derbas 
dibe. Li Deşta Melekendê genim, ceh, 
gilgil, pembû, birinc, şadanek û silqa 
şekir tê çinîn. 

Zêdetirê vê deştê, Deşta Xarputê, 
Deşta Cîpê, Deşta Behramaz, Deşta 
Palo û çend deştên biçûk jî hene. Ji 
ber ku çemê derûdora Mazrayê xweli- 
ya aluvyon tînin van deveran, axa van 
deştan bi bereket e û li ser wan, hemû 
cûrên kiştûkalê tên kirin. Herwiha 
li van deştan gelek cûrên fêkiyan jî 
hene. Şaraba Buzbag ku ji tiriyê Maz- 
rayê tê çêkirin, gelek navdar e. 

Li xaka Mazrayê gelî jî hene. 

Geliyê Mûradê, Geliyê Firadê û Geliyê 
Qeresû, ê herî mezinin. 

Koçerên Bêritî 

Ji ber bereket û dewlemendiya xaka 
Mazrayê koçer jî xwe li vê deverê 
digrin. Eşîra Bêrîtan, ku îro li Bakûrê 
Kurdistanê wek koçerên dawîn tên 
naskirin, havînan berê xwe didin 
zozanên Mazrayê. herçiqas zozan qe- 


dexe kirî bin jî, Bêritî xwe li quntarên 
çiyayên Mazrayê digrin û tevî pezên 
xwe, havînên zozanan geş dikin. 

Çemê Firad 

Çemên Mûrad û Firad ji sê aliyan 
ve dora Mazrayê pêçan e. Mazra ji 
ber vê yekê wek nîv giravek e. Herdû 
milên Firadê, yanê Mûrad û Qeresû, 
li nêzî Navêçeya Kebanê digîjîn hev 
û Bendava Kebanê dadigrin. Yek 
ji çemên ku ji Mazrayê dizê, Çemê 
Harînged e. Ev çem ji rojavayê Çiyayê 
Xazarên dertê û ber bi Mazrayê ve 
dimeşe û Ava Perçîn digre paşê bi 


Mûradê re dibe yek. Çemekî din ku 
axa Mazrayê av dide, ava Perî ye ku bi 
Mûradê re dibe yek. Dîsa çemê Beh- 
ramaz, ji çiyayê nêzî navçe Madenê 
dizê û ber bi bakûr ve dertê dervayê 
axa Mazrayê. 

Zêdetirê çemên Mazrayê, li vê 
deverê gelek germav jî hene. Li nêzî 
Palo, Depê û nawenda Mazrayê, 
bi navên Perçenç, Mirûdû, Xirx- 
irk, Bûbanê Hemê, Şorik, Hogû, 
Kûmbariş û Kolan, germav û avên 
bişîfa hene. Gelê derûdorê, ji bo êş 
û bayê canê xwe, li van germavan li 
derman digerin. 


Gola Xazarê 

Taybetiyeke erdîma vî bajarî jî gol 
û bendavin. Gola Xazarê ji bajêr 25 
km dûr e û wek newazeyeke xezayî 
ye. Xazar li kêlaka Navça ku bi heman 
navî ye û di quntarên çiyayên Masdar 
û Xazarê de ye. Dirêjiya golê 16 km û 
firehiya wê jî 5 km ye. Li ser 70 km 2 
bicîh bûye û kûrahiya golê di nava 
200 û 250 metreyî de duguhure. 
Xezar li Bakûrê Kurdistanê piştî Gola 
Wanê gola a herî mezine. Li ser golê 
santralekî hîdroelektrîkê jî hatiye 
avakirin. 

Li gor lêkolînên binavê ku di sala 
I99ian de hatiye kirin, di binê ava 
Gola Xazarê de bajarekî ruxandî ê 
antîk hatiye tesbîtkirin. 

Rêvebirî 

Mazra li gor pergala rêvebiriya 
Tirkiyê parêzgeh e. Navçeyên Maz- 
rayê evin: Palo, Maden, Axin, Arîcax, 
Alacaqaya, Depê, Keban, Xazar, 
Qowancîyan û Baskîl. 15 nahiye û 
574 gund jî bi Mazrayê ve girêdayîne. 
Şêniya Mazrayê ji 600 hezari zêdetir 
e. Gelê bajêr bi giştî kurd in. Kurdên 
Mazrayê piranî elewî ne û bi zarava 
dimilkî diaxifin. Elewiyên ku bi zara- 
va kurmancî jî diaxifin hene. Li bajêr 
hin kurdên zaza yên sunî jî hene. Li 
navçeyên wek Keban û Baskîlê hin 
malbatên tirkmen dijin. 

Mazra ji rojhilat de cîranê Çewlikê, 
ji rojava cîranê Meletiyê, ji bakûr 
cîranê Erzîngan û Dêrsîmê û ji başûr 
ve jî cîranê Amedê ye. 

Nav 

Ji ber ku ji alî çemên wek Firad û 
Mûrad ve hatiye dorpêçan û xwedî 
axake dewlemend e, dest daye 
rûniştinê û ji demên kevn vir ve wek 
nawendeke şaristaniyê rol leyistiye. Li 
gor lêkolînan, dîroka Mazra û derû- 
dora wê, dirêjî dema paleolîtîk dibe. 

Li xaka Mazrayê nawenda herî 
kevn û dîrokî Xarpût e. Di berhemên 
nivîskî ê Asûrî û Ûrartoyan de ji 
Xarpûtê tê bahskirin. Di bermayiyên 
Asûriyan ê ku bi nivîsên bizmarî ne 
û di berhemên Ûrartoyan de jî, ji 
Xarpûtê wek ‘Karbend’ tê bahskirin. 

Li gor pisporên zimanên kevn, ‘kar’ tê 
wate ya ‘kevir’ û ‘bend’ jî, ‘kele’. Yanê 
‘Kela Kevirîn.’ 

Di çavkaniyên bîzansiyan de, ev 
bajarê kevn, wek ‘Xarpêta’ tê binav 
kirin. Di çavkaniyên ereban de, 
Xarpût wek ‘Hînzît’, di çavkaniyên 
Ermeniyan de jî wek ‘Hanzît’ derbas 
dibe. Herwiha çend navên wek 
‘îşûwa, Harpûtnawaz, Sûpan, Sofen, 
Ziata Kastelûm û Hensî Zîad’, ji 
navên Xarpûtê ne, ku di nav rûpelên 
dîrokê de mane. 

Navê Mazra, ji dema Osmaniyan vir 
ve tê bikaranîn. 

Piştî ku Xarpût têra rûniştvanên ba- 
jêr nekiriye, di dema Siltan Evdilezîz 
de, deşta dora Kela Xarpûtê bûye 
nawend. Sûltan Ezîz, navê xwe jî li 
bajêr kiriye û navê nûh bûye ‘Mam- 
eretul Ezîz’, yanê ‘bajarê ku Ezîz ava 
kiriye.’ Paşê, ev nav, di nav gel de wek 
Elezîz, hatiye bikaranîn. 

Komara Tirk jî, navê bajêr pêşiyê 
wek ‘Elezîz’, paşê wek ‘Elazik’ û 
nîhayet wek ‘Elazig’ guhertiye. 

Dîrok 

Li gor dîroka nivîskî, şaristanîya 
herî kevn li Mazrayê Hûrrî-Mîttanî 
ne. Wê demê herema Mazra wek 
,îşûwa’ tê binav kirin. Ji ber ku îşûwa 
di nav Anatolya û Mezopotamya de 
pirekî bû, ji alî Aqadî, Hîtîtî û Asûri- 
yan ve jî dihat tehdîdkirin. 

Li gor tabletên ku li gundê 
Pîrhusêna Amedê hatine tesbîtki- 
rin, b.z di salên 2350 û 2000an de 
Aqadiyan êrişê ser Mazrayê kirine. 

B.z di salên I375an de li îşûwa, di 
nav Hûriyan de pevçûn û pozberiyên 
navxweyî çêbûne. Hîtîtiyan ji vê 
firsendê îstîfade kirine û heremê ji 
Hûrrîyan girtine. B.z di salên I200an 
de li Anatolyê serdestiya Hîtîtiyan 
xerabûye û gelek qewm li vê deverê 
belav bûne. Yek ji van Mûşkî bûne 
ku li jora Firadê bicîh bûne û demekî 
Xarpût û Mazrayê girtine bin destên 
xwe. Li gor hin nivîsarên li ser zin- 
narên Palo, Komirxan, Mazgirt û 
Paxînê, herema Kebanê b.z di sedsala 
8an de dikeve destê Ûrartoyan. Li gor 
lêkolînên arkeolojîk, Xarpût ku wê 
demê wek ‘Sûpa’ dihat binavkirin, de- 
vereke Ûrartoyan bû. Ûrartoyên Arî 
ji alî gelek dîrokzanan ve, proto-Kurd 
tên qebûl kirin. Ew şaristanî piştî ku 
lewaz dibe, dika dîrokê terkdike. 

B.z di salên 300an de, îskenderê 
Mezin bi sefera Mezopotamya, her- 
emê ji Persiyan sitend û piştî mirina 
wî jî, fermandarê wî Selefkos heremê 
birêvebir. Berî îsa di sala 8çan de, 
hukumdarê ermeniya Tîgran, piştî 20 
salên din Lukulusê Romayî û paşê jî, 
Partan dest danîn ser heremê. 

Heta sala 644an ku Artêşa Muslu- 
man hatin heremê, Mazra jî wek 
hemû Mezopotamya yê, di nav 
Romayî, Sasanî û Bîzansiyan de dest 
guhert. Di vê pêvajoyê de Mazra 
bi gelemperî di nav van şaristanî û 



dewletan de wek heremeke sînor 
bû. Ji ber vê yekê dibû sehna şerên 
xedar. Heta sedsala îoan Mazra di 
destê hukumdarên Ereb, Abbasî û 
Emewiyan de ma. Paşê dîsa ket destê 
Bîzansiyan. 

Bi hatina Selçûqiyan, serdestiya 
Bîzansê lewaz bû. Di salên 1080Î de 
Melîkşahê Selçûqî heremê bidest 
xist. Mazra û derdorên wê 300 sal 
di bin desthilatiya malbatên wek, 
Çibûqî, Artûqî, Dûlqadirî û Aqqoyinî 
de ma. Di sala I507an de 
Şah Îsmaîlê Sefewî, ji 
bo çend salan deverê 
dagir kir. 

Xarpût di sala 
I5i5an di encama 
dorpêçan û şerekî 
dirêj de ket bin 
destê Osmaniyan. 

Piştî ku Osmani- 
yan Xarpûtê bidest ^ 
xistin, vê derê wek 
sancaxekî bi Amedê 
ve girêdan. 

Di dema Osmaniyan 
de di salên I750an de û di i834an 
de li Mazrayê serhildanên Kurdan 
derketin. Gelek kes hatin kuştin. Di 
serhildana dawîn de, Fermandarê 
Osmanî Reşît Mehmet, nawenda 
Xarpûtê valakir û Artêşa xwe li vir 
bicîh kir. Gelê Xarpûtê, çend km dûrî 


Bajarê ku 
li qiraxên Firad 
û Mûrad hatiyê dor 
pêçan diherdemên 
dîrokê de bala da- 
girker û serdestan 
kişandiye. 


bajêr li deştê bicîh bû. Navê devera 
nûh Mazra bû. 

Li gor salnameyên bajêr ê kevn, di 
dawiya sedsala îçan de li Mazra û 
derûdorê 70 hezar Ermenî jî hebûn. 
Di sala îçisan de Şefê Partiya Îttîhat 
û Terakiyê Talat Paşa yê Wezîrê Karê 
Navxweyî hat Mazrayê û biryara 
qira Ermeniyan da. Ermeniyên bajêr 
hatin tasfiye kirin. Di wan salan de, 
şêniya bajêr 373 hezar e. 

Bajêr di sala 18767'an de wek 
‘Mameret ul Ezîz’ nav guhert 
û di sala 1871’an de jî bû 
parêzgeh. 

Li Mazra û navçên 
wê, tevgera Kurdistanî 
piştî têkçûna împara- 
toriya Osmanî belav 
bû. Xortên Mazrayî 
ku li îstenbolê dux- 
wendin, di van salan 
de ketin nav rêxistinên 
Hêwî û Kurdistan Teali 
Cemiyeti. Di nav sazû- 
mankarê Hêwî de, ku ew 
rêxistin di sala I9i2an de hatibû 
avakirin, Tayîb Elî yê Xarpûtî jî hebû. 
Dîsa bi alîkariya van xortan di sala 
I9i8an de Kurdistan Teali Cemiyeti 
li Xarpûtê şaxekî vedike. Serokê Şaxa 
Xarpûtê Mihemed Cewdet Beg e. Kor 
Sadî jî ji Palo ya Mazrayê bû û cîgirê 
serokê cemiyetê, Seyîd Evdilqadir bû. 


Bendava Kebanê 


Gola bendava Kebanê bi mez- 
inbûna xwe, li Kurdistanê gola 
sêyem e. Dirêjiya wê 125 km û 
kûrahî jî 150 metre ye. Ava golê, 
687 km 2 dagirtiye. Li golê 30 
milyar metrekup av hatiye der- 
bendkirin. Bendava Kebanê ku 45 
km dûrî Nawenda Mazrayê ye, di 
sala I965an de hatiye çêkirin. Ben- 
dav li nêzî Nawçe Kebanê, li cîhê 
ku Mûrad û Qeresû digîjin hev, 
hatiye avakirin. Armanca bendavê 
hilberîna enerjiya elektrîkê ye. Ji 
ber vê yekê, piştî GAPê, tesîsên 
herî giranbihane. Ji 8 unîteyên 
bendavê salanê 7,5 milyar kîlowat- 


saat kareba tê hilberîn. Ev jî bi mi- 
lyaran Dolar dike. Li gor hesaban 
wê hilberîna kareba 140 salê din jî 
wê bidome. 

Bi avakirina bendava Kebanê, 
gelek gund di bin avê de man. 
Gundiyên ku di sala I965an de, 
zêwiyên wan hat îstîmlaqkirin, 
berê xwe dan Nawenda Mazrayê. 

Helbet dewlemendiya bendavê 
ne tenê hilberîna elektîrkê ye. 
Masîvanî û hilberîna berhemên 
avî jî, li heremê bûye sektorekî 
hêja. Mazra û bajarên dora wê, di 
xwarina berhemên avî de, digîjin 
bajarên dora deryayan. 


Mazra di dema Serhildana 
1925’an de 

Mazra di Serhildana Şêx Seîd de 
jî dibe sahneyeke girîng. Di dema 
serhildanê de Fermandarê Cepha 
Xarpûtê Şêx Şerîf bû. Serhilderên 
kurd, dema berê xwe dan Mazrayê, 
gelê bajêr tevlî wan bûbûn. 

Hêzên serhildêr di bin serokatiya 
Şêx Şerîf de di 2i’ê Sibatê de ketin 
Palo yê. Fermandarê 300 leşkerên 
kurd Yado bû. Bi alîkariya gelê bajêr, 
hêzên serhildêr, di 5’ê Sibatê de bêpe- 
vçûn ketin Mazrayê. Leşkerên tirk, an 
teslîm bûn an jî reviyan. 

Di dîroka Mazrayê de yadaştên 
Seyîd Riza û berxwedana Dêrsîmê jî, 
wek efsaneyan neqişandîne. Di sala 
1937'an de piştî ku berxwedan şikest, 
Seyîd Riza hat girtin. Ew tevî hevalên 
xwe li Mazrayê hat darezandin û di 
şeva 18'ê Mijdara 1937'an de tevî 
kurê xwe Reşik Husên, serokên 
Qureyşiyan Seyîd Husên û Elî Axa, 
serokê Yûsifan Qember û heft he- 
valên xwe, li Mazrayê, li ‘Meydana 
Genim’ hat dardekirin. 

Seyîd Riza di şeveqekî Mazrayî, di 
bin siya Kela Xarpûtê, li ber şahidiya 
dîrokê, li ber sêpêya dijmin, bi 
gotinên xwe yê dawîn wiha qêriya û 
kursiya binê lingê xwe bi xwe avêt 
û berê xwe da nav cîhana rûmetên 
welat: 

‘75 salî me. Diçim nav şehîdên 
Kurdistanê. Dêrsîm têk diçe. Lê kurd 
û Kurdistan wê her bijîn. Wê xortên 
Kurdistanê tola me hilînin.’ 

Piştî Qira Dêrsîmê, gelek malbatan 
xwe avêtibûn Mazrayê. Li derûdora 
bajêr taxên nûh avabûbûn. 

Keleha Xarpûtê 

Jiyana Mazrayê, di nav rojên ku 
li pêşerojê dinêrin, derbas dibe. Li 
wir hêvî û baweriya bi rojên azad 
û dilşad, wek kela Xarpûtê kevn û 
zexm e. 

Kela Xarpûtê li ser zinnarên ku li 
deşta Xarpûtê dinêre hatiye avakirin. 
Kele di dema Ûrartûyan de çêbûye. 

Di demên dawîn de ji alî Aqqoyinî, 
Qereqoyinî û Osmaniyan ve hatiye 
tamîrkirin. Kele çargoşe ye û ji alî 
Xarpûtê ve 2 derî lê hatîne vekirin. 
Wek kela navîn û kela derva, ji dû 
beşî pêk tê. Xaniyên ku ji kerpîçan 
hatine çêkirin, heta salên dawîn jî li 
ser piya bûn. îro, ji kela Xarpûtê tenê 
çend bircên bîhtîşam û çend dîwar 
mane. Di kelê de, papelûkên ku ji zin- 
naran hatine necirandin, tûnel, hicrik 
û rêyên avê hene. 

Tirba Baba Mûnzir 

Yek ji dewlemendiya mîmariya 
Mazrayê tirbeyên bajêrin. Di nav 
van tirbeyan de ên herî navdar 
Tirbeya Baba Mûnzir, Baba Mûsa yê 
Axî û Tirbeya Baba Ereb e. Tirbeya 
Baba Mûnzir heşt goşeye û ji kevirê 
birrandî hatiye çêkirin. 

Rodî Zerya 

F erhad Pîrbal di sala 1961’ê 
de li Hewlêrê hatiye dinyayê. 

Di 1983’an de li Zanîngeha 
Selahaddîn beşa Ziman û Edebi- 
yata Kurdî temam kir. Di 1986’an 
de derket derveyî welêt. Li Parîsê 
Zanîngeha Sorbonne beşa Edebiyata 
Kurdî (Îrannasî) xwend û doktora 
xwe li ser “Mêjûy Edebî Modern ya 
Kurdî” temam kir. Di navbera salên 
1986-1994’an de li Danîmarka’yê 
cigiriya sernûserê Kovara “Yekgirtin” 
û “Derwaza” kir û nûsarên wî di 
kovarên “Nûdem, Hîwa, Xermane, 
Havîbûn...” hat çap kirin . Di 1994’an 
de vegeriya Kurdistanê. Li Hewlêrê 
kovara “Wêran” derxist û 1997’an 
heta 2011’an di kovarên “Wercêran, 
Ciwayez, Şîn, Şiir” de berpirs û 
sernivîskarî kir. Li Hewlêrê dezgeha 
kulturî “Mala Şerefxanê Bedlîsî” 
ava kir û rêveberiya wê didomîne. 

Ji 1994’an vir ve li Zanîngehên 
Başûrê Kurdistanê dersên wêje û 
hunerê dide; Zanîngeha Selehaddîn, 
Zanîngeha Silêmanî, Zanîngeha 
Koye, Zaningeha Xaneqîn” niha jî 
li Zanîngeha Artûklûyê de jî weke 
mamoste dixebite. Gelek bernameyên 
wêje û hunerî ji bo televizyonên kurdî 
çêkir. Di heman demê de heta niha li 
Hewlêr, Roma, Amsterdem, Parîs û 
li Başûrê Kurdistanê 11 pêşengehên 
resmên xwe vekir. Di sîhsaliya huner 
û nîviskariya xwe de Pîrbal; Dra- 
matûrg, Nivîskar, Şa’ir, Akademîsyen, 
Ressam û Aktor e... 

Heta niha tevî pirtûkên wêjeyî, 
hunerî û lêkolînê 73 berhemên wî 
hatine çapkirin. 

Ji bo xwendevanên BasNûçe’yê em 
bi Dr. Ferhad Pîrbal re li ser edebiyat, 
huner, çand, siyaset û rewşa welêt ya 
dawî axifîn, kerem bikin... 

Bi çavê Ferhad Pîrbal, Fer- 
had Pirbal kî ye tu ivî çaiva bi 
nav dikî? 

Ez nikarim qala xwe bikim. Tenê 
bi riya berhemên xwe ez heme. Ji 
bo Bakur min binase û qala xwe 
bikim divê ez qala 73 pirtûkên xwe 
bikim. Ew jî nabe. Ez nikarim qala 
xwe bikim.Tiştekî min nîn e ji xeynî 
berhemên min. Berhemên min 73 
pirtûk e. Fîlmeke (bi navê Heft Kêm 
Yek) teqrîben 250 tabloyên min 
hene. Hinek stran in. Min albumek 
çêkiriye hinek mane. Lê berî her tiştî 
ez xwe wekî nivîskarekî dibînim ji 
ber ku min bi nivîsandinê dest pê kir. 
Lê niha min dest pê kiriye ligel hin 
sînemageran tiştinan bikim û daxilî 
sînemayê bibim. Min ligel Hesen Elî 
fîlmek çêkir û ligel Bahman Qubadî 
projeyeke min heye. 

Tu xxve bêhtir xveke nivîskar 
bi nav dikî. Te çaxva û kengî 
destpê kir ezbenî? 

Ez wisa dizanim 1974 an 1975 bû 





Qey Kurd ji bo bib 

doza Kurdi 


ku min dest pê kir lê di sala 1979’an 
de nivîsên min belav bûn. Ez wê çaxê 
19 salî bûm. Di sala 1984’an berhema 
min a pêşî çap bû şanonameyek bû. 
Bi navê ” Mal Awa Ey Welatekem” 
yanî bi xatirê ey welat. Ji aliyê Yekî- 
tiya Nivîskarên Kurdistanê ya Şaxê 
der çû. Ez wê demê Peşmerge bûm. 

Te Peşnxergetx dikir? 

Belê, min salekê Pêşmergetî kir. 
Pirtûka min ya duyem jî şanoname 
bû û piştî ya yekem bi du salan li 
Kopenhag’ê derçû. Yanî yekem û 
duyem berhemên min yên çapkirî 
şanoname bûn, min bi şanonameyê 
dest pê kir. Lê berî,wê min di 
kovaran de helbest û çîrok dini- 
vîsand. 

Çima kurd bi helbestê dest bi 
edebiyatê dikin. ? 

Ev fenomen ne tenê bo kurdan 
rast e. Ereb, rûs û frensî wiha ne. Ew 
jî bi giştî bi helbestê dest pê dikin. 
Piraniya nivîskaran bi helbestê dest 
pê dikin. Wextê mirov bala xwe 
dide dîroka edebeiyata kurdî û tu 
kurdan weke zarokekî bihesibînî wan 
jî bi helbestê dest pê kiriye. Feqiyê 
Teyran, Baba Tahir, Melayê Cizîrî, 
Ehmedê Xanê, Hecî Qadirî Koyî’yê 
me hene. Pişt re me dest avêtiye 
çîrok û romanê. 


Tu li ser vê çi difikirî gelo 
helbest bi mirovan hêsan tê? 

Helbest dibe ku zêdetir gundî be û 
bo mirovên dest pê dikin hêsan be. 
Lîrîk e. Pêdivî bi ûcdan heye, bi soz, 
arezû û xoşewîstî heye. Lê şano xwedî 
teknîk e. Divê tu form û teknîka 
şanoyê bizanibe. Yanî ji 
bêhtir zanebûna teknîkî dix- 
oriyeke George Lucas heye 
dibêje romana destana burjûwa- 
ziyê ye. An destan bajarvaniyê ye. Ez 
wisa difikirim ji dil tê. Helbest hêsan 
e. Bizin yan mamiz yan gamêş qelema 
wan hebûyan wan jî dê karibûyan 
helbestê binivîsin. Ji ber vê jî em 
dibînin hejmara helbestvanan bêhtir 
in ji şananûs û romannûsan. Di dest- 
pêka sedsala 20’an zêdeyî 25 helbest- 
vanên me hene lê tenê yek şanonûsê 
me heye. Ebdurehîm Rahmî Hekarî. 
Wî bi xwe jî helbest nivîsandiye. Di 
serdema wî de 25 helbestvan hebû. 

Ev yek destnîşan dike di nava mille- 
tan de hejmara helbestvanan bêhtir e. 
Roman û şano bêhtir ji felsefeyekê tê. 
Di kesên mîna Sheakespeare, Beckett 
de cîhanbînî heye. Felsefe heye şer 
heye têkoşîn heye. 

Mirov dikare bibêje sedema 
herî girîng ku roman û şanoya 
kurdan nagihêje asta cihanî 
ji ber qelsbûna bajarvaniya 


kurdan e? 

Ev dîtina te ji bo 25 sal berê rast bû. 
Lê piştî Kenan Evren hat ser hikum 
û piştî şerê Iraq û îran’ê kurdan berê 
xwe dan Ewropa’yê. Êdî kurdan bajar 
dîtin, li bajaran geriyan, bi jiyaneke 
nû bi feraseteke nû li jiyanê li edebi- 
yatê nihêrîn. Ezmûneke nû, bi fikrên 
nû, bi bercestên nû li jiyanê nihêrin 
û bajarvanî ket jiyana wan. Ji ber ku 
wan jî serboriya Ewropayê ya edebî 
dît û nifşê jenerasyoneke nû derket 
holê an gehişt. 

Mehmed Uzun ku 
pêşengê vê nifşê 
bû(hevalê min bû 
me hev li Swedê 
nas kiribû),piştî 
wî nivîskarên 
weke Firat Cewerî 
an Helîm Yusiv û 
nivîskarên din. 


Yanî edebi- 
yata Bakur 
pişta xxve dide 
siyasetê? 

Belê, edebiyata 
Bakur bi giştî ne 
hemû lê weke qa- 
rakter mişt îdeolojî 
û nasyonalîzm e. 


Bandora erka 


Divê nêrîneke fîlozofî, şexsî 1 


Wexta ku mirov lijiyan te dinihêre mirov dibîne ku hema hema te hemû beş û civatên kurdan nas 
kiriye. Başûr , Bakur, Rojhilat, Exvrûpa , kurdên Sovyetê û hexvd. Ev axvantajeke mezin dide mirovekî 
ku karibe hinekî edebiyat û hunera kurdan muqayese bike. Li ser vî esasî tu dikarî hinekî edebiyata 
Başûr û Bakur bidî ber hev? 

Bi ya min edebiyata Bakurê Kurdistanê bêhtir îdeolojîk e. Bêhtir nêzî nasyonalizmê ye. Ez wisa difikirim ku nasyonal- 
izm weke her îdeolojî dujminê afirandin û henerê ye. Ev nayê vê wateyê ku ez jê hez nakim û li dijî netewebûnê me ez bi 
xwe Pêşmerge bûm lê em dikarin karên xwe yên Pêşmergetî, Gerillatiyê bi awayekî din bimeşînin. Yanî nabe ku edebiyat 
huner li ser esasê îdeolojî û polîtîkbûnê xwe ava bike. Em dikarin karê xwe yê têkoşînê bi awayekî demokratî meden 

êjin "tyi Akşamlar" 
stanê dikin? 


siyasî, PKK’ê li ser vê yekê 
heye? 

Helbet Helbet...Bi ya min sedem 
ev e. Ji ber ku em milletekî bindest 
in. Me xwestiye qala netewebûna 
xwe bikin. Ji meseleya bidnestbûna 
me tê. Lê em dikarin xebatê polîtîk 
û şoreşê bi awayekî din bimeşînin û 
nehêlin li ber estetîka hunera me bibe 
asteng. Gerîlatî, Pêşmergetî, 
şoreşgerî riyeke din e 
lê edebiyat riyeke din 
e. Eger wisa dewam 
bike wê edebiyata me 
bibe weke edebiyata 
serdema Stalîn. Di 
serdema Stalîn de jî 
digotin divê edebiyat 
di xizmeta şoreş, hizb 
û partiyan de be û 
bo berjewendiyên 
proleterya têbikoşe. 
Pirsgirêkên serdema 
Stalîn di edebiyata 
Bakur de jî hene ku 
bi awayekî çareser 
nebe ev dê problemên 
mezin derxe li ber afi- 
randina edebî û hunerî. 

Yariî wêjevanên 
Bakur dixwazin 
behsa şer bikin an şer 
vebêjin? 


Edebiyat bi xwe şer e lê P.Eluard 
L. Aragon şer kirine lê prensîbên 
estetîkê ji dest xwe bernedane lê 
di serdema Stalîn ji ber sedemên 
me destnîşan kir problemên mezin 
derket. Mayakowski xwe kuşt. 
Yevteşenko dev ji Rûsya’yê berda. 
Divê em xebata xwe ya şoreşgerî 
bidomînin lê divê em dev ji metoda 
serxwebûn metodên estetîkê berne- 
din. 


fö 


Çavdêriyên te li ser Bakur 
çi ne bi taybetx li ser zimên û 
asîmilasyonê ? 

Bi rastî ez gellekî şok bûme. Min li 
tu derê dinyayê tiştekî wisa nedîye. Ez 
gellekî gelekî xemgîn im ku matmayî 
me. Yanî ez li 37 welatan geriyame 
min tiştekî wisa beradayî nedît. Yanî 
li Bakur bo çi dewletbûnê dixwazin 
ez qet fam nakim. Yanî dewletekê 
netewî kurdî dixwazin da ku ji hev re 
bibêjin ”iyi akşamalar” ”Hoşgeldiniz”. 
”Nasilsmiz nizanim çismiz” Ez gellekî 
dilteng im. Diyarbekirê ez gellekî 
êşandim. Ev tiştekî gellekî nemaqûl 
e. Yanî kurd çi dixwazin ez qet fam 
nakim. Dewleteke kurdî dixwazin li 
Bakur lê li Diyarbekirê herkes bi tirkî 
diaxife. Ev nakokiyeke wisa ye ku 
aqilê mirov disekinîne. Yanî serxwe- 
bûneke me ya siyasî, îdarî û kulturî 
hebe û em bi hev re bi tirkî biaxifin. 


Tiştekî ecêb tiştekî bêmane ye. 

Di edebiyata Bakur de 300- 
400 sal valahiyek heyeji 
serdema qlasîk heta serdema 
ekola Haivar’ê ev şikstin dibe 
ku bandora ivê hebe ku îro 
edebiyateke pir xurt demekeve 
holê? 

Tu rast dibêjî lê di soranî de ev 
bêdengî 1800 sal e. Yanî heta ser- 
dema 19 yan tu tişt nîn e. Lê wextê 
mirov dinihêr hema hema hemû 
berhemên ewilîn giş bi kurmancî 
ne. Yekem rojname,kovar,komele,h 
elbest,çîrok ûhwd. Yanî kurmancî li 
gorî soranî û hewramî pir bisiûd e û 
xwdedî binesaziyeke mezin e. Lê ligel 
vê pêdiviya kurmancî bi ronesansekê 
bi şoreke kulturî heye. Lê bi ya min 
şikestina mezin bi avakirina Komara 
Tirkiyê ye. 


Tu 1vextê xwe çawaformule 
dikî bo xebatêji ber ku 73 ber- 
hem ne hindik e? 

Carcaran ez 17 seetan dixebitîm. 
Wextê karê min tune bû ez dernetik- 
etim derve. Wextê ez derdiketim 
jî min xebatên li qehwexaneyan 
dewam dikir. Min gellek xebatên li 
qahwexaneyên Parîs’ê qedand. Ez 
her dixebitîm. Heta 94’an jixwe min 


o. takekesî di xwe de bihewîne 


bimeşînin lê disîplîna huner û edebiyatê tiştekî din e. Nabe tu di nava edebiyatê de gerîlatiyê an Pêşmergetiyê bike. Divê 
cihanbîniyeke şexsî, takekesî ya hunerê hebe. Divê nêrîneke fîlozofî, şexsî û takekesî di xwe de bihewîne. Evyek di nava 
nivîskarên Başûr de bi cih bûye yanî nivîskar gehiştine vê qeneetê lê li Bakur ev yek kêm û tesîra îdeolojî û nasyonalîzmê 
bêhtir dixuye ev yek rê li ber berhemdarî û afirandina hunerê digre. Nasyonalîzm û îdeolojî bi xwe dujminê edebiyat û 
hunerê ne. Di warê edebiyatê de rewş wisa xuya ye lê ji hêla muzîkê ve Bakur ji Başûr pêşketîtir e. Muzîka Bakur xwedî 
şêwaz û stîlekê ye. Wextê straneke Ciwan Haco tê guhê mirov mirov dizane ew Ciwan Haco ye. Lê li Başûr muzîk bêhtir 
kevneşoptir e. Li Bakur muzîk pêşketîtir e. Piraniya muzîkjenên Bakur xwedî şexsiyetên hunerî ne. Lê heman tişt ji bo 
edebiyatê ne wisa ye. 


gellek tema kiribûn. 

Ferhad Pîrbal hinekî dîne gelo 
ji hêla berhemdarî û afirîneri- 
yê? 

Na pir wisa nabînim. Ez mirovekî 
zor baqil im. Bawer nakim. 

Hinekî? 

Heta hinekî jî na ez mirovekî zor 
biqalim(dikene) lê herkes azad e ku 
edebiyatê çawa tefsîr bike. Herkes 
dibêje Wan Gogh dîn e guhê jê kiriye 
lê ew eşqek e. Mirovekî pir biaqil e lê 
eşqa wî gewre ye. 

Ev nêzî du mehan e di rojeva 
kurdan de Kobanê heye ev yek 
bandoreke çawa li ser normalî- 
teya kurdan dike? 

Bandora Kobanê li ser min nîn e. 

Ji ber ku sîstemeke estetîkî heye ku 
min diparêze. Ez karê xwe dikim. Ez 
nikarim ji Hewlêr an ji Diyarbekir’ê 
biçim Kobanê gazî rojnamevanan 
bikim wêneyan bikşînim ji dûr ve û 
bila bibêjin wa Ferhad Pîrbal çûye 
Kobanê. Ew derew e. Naxwazim dere- 
wan li xwe bikim. Lê li Kobanê jixwe 
hewce bike em hemû Pêşmerge ne ew 
tiştekî din e ya din bi min maqûl nayê. 
Bandora Kobanê li ser kê heye rast an 
derew ew ne meseleya min e. Aniha li 
Rojhilata Navîn planek dimeşe ji hêla 
aktorên vê erdnîgarê û aktorên mezin 
yên cîhanî. Wê nexşe biguherin ev jî 
ne tiştekî xerab e. DAIŞ elemenetek e 
pozîtîf e bo serxwebûna kurdan. Rast 
e li dijî êzdiyan, kurdan, Kobanê heta 
li dijî tirkan talaneke mezin kir lê ji 
bo serxwebûn û azadiya kurdan DAIŞ 
elementeke pozîtif e. 

Ez wisa dibînim ku Rojavayê Kurd- 
istanê wê bibe beşek Başûrê Kurd- 
istanê yanî em ê bi hev re bibin yek 
perçe yek dewlet. Ew dewlet jî wê bibe 
bazareke gellekî girîng bo Ewropa bo 
Emerîka. Tirkîye jî wê kêfxweş bibe. 
Razî ye. Ew dewleta yekgirtî ji bo 
aboriya Tirkîyê wê pir girîng be. 

PKK wê vê qebûl bike gelo? 

PKK vê qebûl bike an neke ew 
meseleyeke din e. Lê ez dibêji wê 
nexşeye wisa derkeve holê. Bila PKK 
jî li vê merelê bifikire ka ev li gorî ber- 
rjewendiyê an na. Eger li gorî berjew- 
endiyê wê be bila ew jî têkeve gemê 
têkeve wê qumarê. Divê ew jî zanibe 
dê çawa bileyze. PKK çi ye? PKK ne 
teyare ye. Ji ewran nehatiye. PKK çi 
ye PKK li Diyarbekirê ye li Şirnexê 
li Dêrsimê ye li Wanê ye. PKK kurd 
e. Divê ew jî meslehetê kurdan li ber 
çav bigre. PKK ne bi tenê ye. Emrika, 
Ewropa, dewletên ereb hene. Li Başûr 
hizbên din hene. îro mirov nikare 
rola PDK’ê li Başûr biçûk bibîne. PDK 
li Başûrê Kurdistanê xwedî roleke 
mezin e. PKK divê van hemûyan li ber 
çav bigre û li gor wê tevbigere. 

Ziwan û erdnîgar 


Murad Canşad 

T esîr û rolê erdnîgar heyatê 
komelan ser o zêde-zêde yo. 
Her komel eserê cografyaya xo 
yo. Xoya cografyaya xo gêno, tebîetê 
xo mendo bi tebîetê cografyaya xo. 
Alimanê seserra çarêsine ra Îbnî 
Xeldûn nê babetan ser o dergûdila 
vindeno. Hetê kulturî ra, mîmarî û 
ruhîyet û ziwanî ûêb. ra her komel 
cografyaya xo ra leteyêk o. 

Ma ke munasebetê ziwan û co- 
grafya û komelî ro nîya danê, her zi- 
wan eserê cografyaya xo û komelê xo 
yo. Çike [çunke] cografya şekl dana 
bi heyat û zagonê komelî, komel zî 
ziwanî aferneno [xuliqneno]. Komel 
ziwanê xo bi dorûverê xo ya, yanî bi 
cografyaya xo ya aferneno, aver beno; 
goreyê dem û dewran û îhtîyacîyan 
vurneno. 

Seke her vaş kokê xo ser o zergûn 
beno, her ziwan zî bi destê komelê xo 
cografyaya xo ser o ristim girê dano, 
şax-şafil dano, dormeyê xo ro vila 
keno. Coka tede reng û tehm û boya 
cografyaya xo esta. Ziwan caran co- 
grafyaya xo peygoş nêkeno, giranîye 
dano bi xuye, tebîet û termanê aye 
ser. Cografya ke germ biba, ziwan 
granîye dano bi termanê germîye ser. 
Eke deşte biba, granîye dano bi ter- 
manê deşte ser; eke dorme bi derya 
girewte bibo, giranîye dano bi ter- 
manê deryayî ser... Coka yo ke [naye 
ra] ziwanê ereban de termê çol û 
germîye zaf ê, yê învîtan (eskîmoyan) 
de zî termê vewre û serdî... 

Serê dinya de [rîyê dinya de] welatê 
germayî estê, sermayî estê, welatê 
nermayî estê. Welatê ma nerma yo. 
Îbnî Xeldûn mezîyetanê welatanê 


nermayan ser o vindeno. Vano ke 
medenîyet û bajarê pîlî nê welatan 
ser o awan bîyê. O, hetê exlaq, huner. 
dîn û terzê ciwîyayîşî ra komelanê 
welatanê nermayan înanê bînan ra 
aver vîneno. 

Nerma ra teber, cografyaya ke 
komel û ziwanê ma ser o awan bîyo, 
zaf rengîn û dewlemend o. Tede koyî, 
deştî, tepeyî, şuyî, newalî, golî, çemî 
ûêb. zaf ê. Hetê nebatan ra zaf dew- 
lemend o; çeşît-çeşît darî, çeşît-çeşît 
vaş esto. Hetê heywanan ra zaf dew- 
lemend o; çeşît-çeşît heywanê koyî 
û çeşît-çeşît heywanê kedîkerdeyî 
estê. hewayê xo yewreng nîyo, çar 
mewsimê xo estê. şilîye ra, vewre ra, 
torgçj-a... rîyê asmênî ra ke çi vareno, 
tede vareno. 

Wisar gul û vilik, hamnan zergûn û 
zerdek, payîz, zerdek û zixal, zimistan 
sipî û sipî... Tebîet timûtim, vuryeno. 
Qet teba sey verênî nêmaneno. Her çî 
candar o. Na heme candarîye, dewle- 
mendî û rengînîye tesîrê xo felsefe û 
awanîya ziwanî ser o virazena. Coka 
ziwanê ma sey cografayay ma candar 
o, dewlemend o, rengîn o. 

Ziwanê ma de her çî candar o, 
dorûver de ke çi esto, pêro hurdî- 
hurdî û derece bi derece amayo name 
kerdene. Xîçe ra bigê hetanî zinaran 
çeşît-çeşît nameyê kemeran esto. Ma 
bivajê; kemere, kuçe/kuça, xirxe, 
hîme, sale, salike, tehte, luh, kemer/ 
zinar... Nê pêro nameyê kemeran 
ê. Feqet pêro hemmana nîyê, eynî 
çîyî îfade nêkenê. Çîyo ke îfade kenê 
xususîyetê xo ê bînan ra dereceyêk 
cîya yo. Kemere xîçî ra girsêr a, kuçe 
hebêna girs a, xirxe hebêna girsa, 
hîme hebêna girs a, kemer/zinar tewr 
girs o... Salike pahn û qijkek a, hendê 


destî ya. Sale girs a, çend vicoyî 
[vincewî] esta. Terhe zaf-zaf girs a, 
merdim nêşkeno wedaro. 

Bize ke zaye bizêke bena. Bizêke 
bena tûşke, dima serra xo temam 
kena û bena kahrî. Di serran dima 
bena kahrîpese, dima, yena kel[î], 
zayena û bena bize. Bizêke ra hetanî 
bize panc merheleyê cîyayî estê. Eynî 
çî mîyanê vereke û mêşna de, eynî çî 
mîyanê golike/guke û manga de esto. 

Ziwanê ma de vengdayîşê heywa- 
nan cîya-cîya yeno name kerdene. 
Seba hemîne eynî name/kar nêyeno 
şuxilnayene. Qilancike qîştena, kerge 
qutnena, qijik qijeno, keleşêr qîqeno, 
zerence qebena, helî vîqneno, mîlçike 
vîçnena, puyo kor kukneno... Her 
zireno, estor hîrreno, ga boreno, verg 
zurreno, merdim qîreno, keso hêrsin 
birreno, keso sitemkar nirreno... 

Munasebetê ziwanê ma û dorûverî 
zaf xurt o. dorûver de ke çi esto, 
ziwanê ma de hem hurdî-hurdî 
amayo name kerdene hem zî ci rê 
sanikêk amaya peyda kerdene. Coka 
kulturê ma de, candar bibo mebo, her 
çî wayîrê sanikan o, sanika xo esta. 
Mar çira mar o, pepûg, dîksilêman, 
pînge, aşme, awe, vewre, keskesûre, 
hinge, merxêre, merre... Pêro wayîrê 
sanikan ê. Nê sanikan de yeno 
vatene ke her çî verê merdim bîyo. 

La xeletîye kerda, gunekarîye kerda, 
çimtengî û zerrîsîyayîye ûêb. kerda, 
merdimbîyayîş ra vejîyayo bîyo cîya- 
cîya heywan û candar. Ma bivajê; 
nanî rê bêhurmetîye amaya kerdene 
coka rîyê aşme ca-ca lêlin o; kesa 
sentiş de hîle kerdo coka bîya kesa; 
heşî pirç tirto (tirawito) coka bîyo 
heş, coka pirçê xo esto... 

Temaya heme nê sanikanê 


Erdnîgara ke komel û ziwanê ma 
ser o awan bîyo, zaf rengîn û dew- 
lemend o. Tede koyî, deştî, tepeyî, 
şuyî, newalî, golî, çemî ûêb. zaf ê. 
Hetê nebatan ra zaf dewlemend o; 
çeşît-çeşît darî, çeşît-çeşît vaş esto. 
Hetê heywanan ra zaf dewlemend o; 
çeşît-çeşît heywanê koyî û çeşît-çeşît 
heywanê kedîkerdeyî estê. hewayê 
xo yewreng nîyo, çar mewsimê xo 
estê. şilîye ra, vewre ra, torge ra... 
rîyê asmênî ra ke çi vareno, 
tede vareno. 


perwerkerdişê komelî yo. Komel bi nê 
sanikan a terbîye gêno, beno wayîrê 
ferasetî, nesîhet gêno. Eke nê sanikî 
bîyerê arêdayene, çendeyê cildî kitabî 
yenê meydan ke no zî seba ziwan û 
kulturê ma karêko hêca-hêca yo. 

Na heme candarî û dewlemendî 
û rengînîye ruhîyetê şarê ma ser o 
tesêro xo viraşto. No ruhîyet tewr 
zêde xo huner û hunermedîye de bellî 
keno. Welatê ma de heme çem û ko û 
deştan ûêb. ser o deyîrî (kilamî) estê. 
Şarê ma tima-tim deyîran erzeno 
dorûverê xo ser. Kotî (kure) de beno 
bibo, bengînê dorûverê xo yo. Koyê 
Munzurî... Koyê Munzurî 3463 me- 
treyî yo. Tirkîya de sey koyê Munzurî 
zaf koyî estê. Zafê koyî zî ci ra berz 
ê. Ercîyes (3917 m), Kaçkar (9392 
m), Uçdoruk (3709 m), Demirkazik 
(3756 m), Uludag (2543 m)... Feqet 
Tirkîya de qet koyêk çin o ke hendayê 
koyê Munzurî deyîrî ser o ameyê 
vatene. Kirmancan (zazayan) hem 
bi kirmanckî -ca-ca bi kirdaskî- hem 
zî nê seranê peyênan bi tirkî koyê 
Munzurî ser o deyîrî vatê ha vatê. 
Tena koyê Munzurî ney, hema-hema 
heme koyan û tepeyan ser o deyîrî 
estê. Welatê ma de koyo ke deyîra xo 
çin a, çin o. 

Çemê Munzurî zaf girs nîyo. 
Anegoreyê zaf çemanê Tirkîya hem 
awa xo kêmî ya hem zî mesafeyê xo 
kilm o. Ancîna zî kirmancan çemê 
Munzurî ser o zî vato ha vato... Çemê 
Sakaraya, Çemê Susurlukî, Çemê 
Ceyhanî zaf-zaf girsêr û namdar ê, 
feqet [înan] ser o zaf deyîrî nêamey 
vatene. Ma ke hemeyan [hemîne] 
arêbidê pêro pêsero hendayê çemê 
Munzurî nêvejîyenê. 

Dewlemendîya rastkêne ke vanê na 
ya. Peydemendişê ma, apeymendişê 
ma çinbîyayîş ra nîyo. Bêwayîrîye ra 
yo. Na zî sanika ma hemîne ya. Zerrî 
wazena ke na sanike êdî mebo sanika 
ma, êdî mebo sanika vernîrojanê 
[îstîqbalê] ma. 

Failc Bucalc _ 

Kekê kurdan û sirgûniyê Qampa Sêwasê 



Serokê yekem yê Partî Demokratî 
Kurdistan a Tirkiye’yê û pêşengekî 
doza kurdî li Bakur. Tirsa ku wî 
xistibû dilê neyaran kir ku di emrekî 
ciwan û destpêka têkoşîna azadiyê de 
jiyana xwi ji dest bide. 

Faik Bucak li gorî qeydiyên fermî 
di sala îçiç’an de li gundê Hadroya 
Sêwregê hatiye dinyayê. Dibistana 
seretayî û navîn li Sêwregê, ya ama- 
dehiyê jî li Amedê, bi serkeftî qedan- 
diye. Berî ku here Zanîngeha Stenbolê 
û li beşa hiqûqê qeyda xwe çêbike, 
dildarê keçxala xwe Eyşe Xatûn bû. 
Loma jî berî dest bi zanîngehê bike 
zewiciye. Destpêka mektebê dibe 
sebebê kemilîna raman û rewanê 
neteweyî. Di dema xwendinê de bi 
Musa Anter, Dr. Yusuf Azizoglu, Abd- 
ullatif Yakut, Hayrettin Saraçoglu, 
Kemal Badilli, Dr. Enwer Etmanoglu 
hwd. re Talebe Yurduya Dîcleyê ku 
ji hêla Ebdurrehîm Rehmî û Mistefa 
Remzî Bucak ve hatibû avakirin, xe- 
bitîn û bûn melhem û dermanê derd 
û kul û birînên xwendevanên kurd. 

Musa Anter derheqê Bucak de 
wiha gotibû, ”Kekê Faik pêşkêşiya 
xwendevanên wê demê dikir. Hemû 
pirsgirêkên wan aborî û manewî 
çareser dikir. Ew bibû kekoyê nifşên 
serdest û bindest.” 

Piştî qedandina zanîngehê, di 
sala 47'an de li bajarê Hatayê wekî 
dadgerê stajyer dest bi wezifeyê 
kiriye. Di heman demê de jî têkiliyên 
xwe bi Ebdurrehîm Rehmî, Şex Şefîqê 
Erwasî, Bedîuzzeman, Fehmî Bîlal 
(katibê Şex Seîd Efendî) re, bi rêya 
Mistefayê Paloyî li Rojavayê Kurdis- 
tanê jî bi Mîr Celadet, Osman Sebrî, 
Cegerxwîn, Nuredîn Zaza û hwd re 
xweş dikir. Ji bo ku wan salan serhil- 
dana Azadî, Xoybûn Dêrsim û hwd. 
qirkirin, kuştin, talan û koçberiya 
kurdan zêde bibû, bajarên wan xe- 
rakiribûn, kurd şikestibûn û ketibûn 
xewa bêhêviyê. Kekê Faik dixwest vê 
bêtalihiya kurdan bişkîne, dawiyê li 
xizanî, nexwendî û xemsariyê bîne. Ji 
bo wê bi dil û can tevdigeriya. 

Surgûnê Qampa Sewasê 

Hetanî sala 56'an ew karê dadwerî 
ku li hin bajar û navçeyan dikir ji 
sedema zordarî û zordestiyan teri- 
kandiye û li bajarê Ûrfayê dest bi 
karê parêzeriyê kiriye. Seîdê Kurdî 
(Bedîuzzeman) hingî bêriya welatê 
xwe kiriye û di hesreta Kurdistanê 
de bûye 204ê Adara îçûo’î çûye 
Ûrfayê. FaikBucak pêşwazî lê kiriye 
û qedr û qîmeteke baş dayê. Seîdê 
Kurdî jî gelekî kêfa xwe jê re aniye û 


PDK-T n’êTîrmeha îçûs’an bi tev- 
libûna pênç kesan ava bûye. Piştî ava- 
kirinê, revebirên partiyê biryar didin 
ku Fehmî Bîlal here Ûrfayê bi FaikBu- 
cak re biaxive û wî îqna bike ku were 
bibe serokê partiyê. Fehmî Bîlal, li ser 
daxwaziya revebirên partî dikeve rê 
û diçe cem Faik Bucak. Parêzer Faik 
Bucak bi xebata xwe ya welatparêzî 
û bi şiîrên xwe yên niştimanperwerî 
cih di nav xort, rêncber, gundî, kal û 
xwendevanan de girtibû û li seranserê 
Kurdistanê hatibû naskirin. Fehmî 
Bîlal, daxwaza serokatiya partiyê ji 
FaikBucak dike û dibêje: ”Ev emrê 
milletê Kurd e” 

Li ser vê peyva Fehmî Bilal, Faik- 


Bucak pêşniyara xebatê qebûl dike û 
diçe Amedê. 

2iê Tebaxa îçûsan de Li Turistik 
hotela Amedê bi raya hemû endamê 
partiyê Parêzer Faik Abik Bucak 
(Zinar) dibê serokê partî yê. Seîd 
Elçî (Pêşmergeyê Welat) Sekreter, 
Şakir Epozdemir (Evîndarê Welat) 
Mihesip û Şerafeddin Elçi (Dûrnas), 
Derviş Akgul (Jîrek), Emer Turhan 
(Bendeyê Welat) jî wekî aza tên 
hilbijartin. Di zerfê çênd mehan de, 
li Diyarbekir, Ûrfa, Batman, Farqîn, 
Nisêbîn, Qiziltepe, Bîngol, Sason, 
Botan, Serhed û li hin deverên din bi 
rêxistin dibin û tirs û xofê dixin dilê 
dagirkeran. 


ew hembêz kiriye. Serê wî xistiye bin 
cibê xwe bi gotinên ”Dawiya zaliman 
hatiye, rojên xweşî û azadî ne dûr 'in” 
mizgîniya rojên xweş û şadî dide Faik 
Bucak. 

Piştî înqilaba leşkerî ya 2/ê Gulana 
îçûo’an, wekî malbata Şêx Seîd 
Efendî, Ensarioglu, Ertuşi, Septioglu, 
Ramanli, Kartal hwd. gelek binemal, 
şêx, axa û mirovên serkirde, ji mal- 
bata Bucakan jî Faik Bucak bavê wî 
Hasan Bucak, xalê wî û hin xizmên 
wî yên din bi tevahî 485 kesên kurd, 
welatparêz û niştimanperwer digrin 
û dibin qampa Kabakyazi ya Sêwasê. 
Li qampê rastî zilm, zorî, tehdayî û 
şerê psikolojîk hatine. Her roj behsa 
kuştin û îdama wan dikin. Ji wan 485 
kesan 55 kesên sereke vediqetînin û 
surgûnî bajarên wekî izmir, Tekirdag, 
Balikesir, Antalya û Manîsayê dikin. 
Di sala îçûi’ê de bi sebeba ku kurdî- 
tiyê “Kurtçu” dike ji hêla dewleta 
zordar ve li zîndana bajarê Balikesirê 
sê heyvan girtî maye. 

Şoreşgerê Kurdistanê 

Piştî ku Faik Bucak dibe serokê 
partiyê, li gelek cihan bi rêxistin 
dibin û heviyên xurt didin civaka 
kurdan. Ev yek bala kedxwar û hêzên 
binerdî dikşîne ser wan. Êdî li her 
derê taqîba wan dikin û her demê di 
bin çavdêriyê de dihêlin. 4'ê Tîrmeha 
1965'an Faik Bucak, herdu kurên wî 
(Sertaç, Serhat) û xizmekî wî di erebê 
de li taxa Karakopruya Ûrfayê, li 
benzînxaneyê bi awayekî hovane rastî 
erîşê tên û Bucak birîndar dikeve. 
Dibin nexweşxaneyê, lê li wir jî rastî 
astengiyan hêzên desthilatê tên û 
rê li ber mudaxelaya tibbî tê girtin. 
Wê şevê bi birîndarî li nexweşxanê 
dimîne, heval û hezkiriyêkî wî Xelîl 
Gelener ku karmendê postaxanê ye 
dibêje, "Ew şeva ku Faik Bucak bi 
birîndarî li nexweşxanê bû, ji Enqerê, 
ji aliyên mirov û saziyên fermî telefon 
dihat û digotin ma hîn jî nemiriye?” 

Ev jî dide xuyakirin ku êrîş di bin 
qontrola dewletê de bûye û ji teref 
hêzên wê ve hatiye kirin. 

Bucak, piştî rojekê diçe ser 
dilovaniya xwe û diçe cîrantiya 
kedkarên doza Kurdistanê. Ew kesên 
ku bo doza Kurdistanê xwîna xwe 
rijandine. Dibe mêvanê wan. 

Ji gelek bajar, navçe, gund û deran, 
ji her curê civatê rêncber, karker, 
dewlemend, xort, xwendevan û siya- 
setmedar beşdarî merasima cenazeyî 
dibin. Cenazeyê wî li goristana 
Sêwregê tê definkirin. Wekî gelek ke- 
san Mele Mistefa Barzanî jî nameyek 
sersaxiyê ji Eyşe Xatûn re dişîne û 
xemgîniya xwe dide îfadekirin. ser 
risteyên mirwarî bar kirine. 

Di salên 1828-1830^ de 


Koçberkirina ermeniyan bi destê rûsan 


K urdan di dîroka xwe bi herî dûr 
û dirêj bi ermeniyan re cîranti 
kirine ku vê pêvajoyê hin ji 
heyama dawîn a dewlete urartuyan 
û damezradina împaratoriya Medan 
de destpêkiriye. Qedera van herdu 
miletan jî di kûrahiya dîrokê de gelekî 
şibandiye hevdu. Herdu gel jî ji dema 
hukimdariya Roma û Sasaniyan pêve 
bi piranî jî ji aliyê dewletên osmanî, 
îran û Rusyayê de gelek caran hatine 
qirkirin, ji cîwarên xwe ên qedîm 
koçberkirin, di şerên li hemberî 
hevdu de wek hevsarkêş û şûrkêş 
hatine bikaranîn û dem bi dem jî bi 
hevdu dane kuştin. 

Piştî ku artêşên împaratoya Rusy- 
ayê di destpêka sedsala îç'an de dake- 
tin başûrê Kafkasyayê wan ji bona 
dagirkirinê berê xwe dan welatên vê 
herêmê yên ku bi piranî di bin hukmê 
îranê de bûn. Hetanî wê heyamê nifû- 
sa van herêman kêm-zêde ji sê paran 
parek ji ermenyan, yek ji kurdan û a 
din jî ji tataran pêkdihat. Dema rusan 
ev herêm heta çemê Erezê û pêre jî 
Tewrêz û Xoy dagir kirin, wan dest bi 
şer û koçberkirina kurdên herêmên 
Rewanê, Eçmiazdîn, Karabax, Laçîn 
û Nexçiwanê berbi welatên osmanî û 
îranê kirin. Ev pêvajo ji sala i803’an 
heta 1828'an 
bi xurtî hat 
berdewam ki- 
rin. Averyarov 
di pirtûka xwe 
ya derbarê 
vê heyamê 
de dibêje ku 
kurd xurtirîn 
şerkarên 
herêmê bûn 
û wan bona 
Mehmet Gultekin ku Rewanê Û 

herêmen din 
ji destê xwe 

bernedin bi dehsalan berxwe dan. 

Dema rusan di sala i827'an de xwe 
ji herêmên Tewrêz û Xoyê vekişandin, 
ji alîkî de pêre gundên ermeniyan yên 
li ser riya xwe valakirin û ew bi xwe 
re anîn bakûrê çemê Erez û ji aliyê 
din de jî goreyî peymana Gulistanê 
merc danîn li ser dewleta îranê ku 
xristiyanên ji herêmên Tewrêz, Xoy û 
Urmiyeyê koçberî herêmên li bakûrê 
çemê Erez, ango yên di bin hukmê 
Rusyayê de bibin. Bi vî awayî di 
bihara i828'an de 40 hezar ermenî 
bi carekê de ji îranê hatin neqilkirin. 
Karl Friedrich Neumann ê ku di sala 
i834'an de li ser vê bûyerê xebateke 
taybet a akademîk weşandiye dibêje 
ku ev yek ne bi dilê îranê bû ji ber ku 
bi çûyîna ermeniyan aboriya wê kêm- 
tir bû û parek ji erdê van herêmên 
îranê xir û xalî ma. Lêbelê mebesta 
Rusyayê ew bû ku li herêmên jorê 




Erezê de hejmara xristiyanan xurt 
bike ku wan dijî dewletên cînar bike 
sengergeh. Rusan bi vî awayî destê 
van malbatan ji cîhwarê wan ê hezar 
salan, ji gorên pêşiyên wan, ji cînar û 
bîranînên wan qetandin. 

Ev wêneya ku vê bûyera dîrokî 
destnîşan dike ji aliyê wênekêşê wê de 
di heman demê de hatiye amadekirin 
ku tê de albayê rus Lazarew, li rex wî 
qasidê îngilistanê ê li seraya îranê 
wek çavdêr û Xanek her weha di pişt 
wan de jî çiyayên Agirî, çemê Erez û 
hin gundên li ser riya berb 1 ’ Rewanê 
diyar dibin. 

Çend meh piştî vê bûyerê, di 
havîna sala i828'an de ji şerê wan 
ê bi osmaniyan re artêşên Rusyayê 
dest bi dagirkirina herêmên Bazîd, 
Erzirom û Qersê kirin û heta havîna 
sala i83o'an du salan li van herêman 
man. Di vê rewşê de ji alîkî de gelek 
rêber û zanyarên kurd ji herêmên 
xwe reviyan û ji aliyê din de jî rusan 
Ermeniyên wan deran teşwîq dikirin 
ku ew koçber bin û li herêmên wek 
Rewan û derdoran de bicîh bibin. 

Dema mîsyoner Felician Zaremba 
di meha gulana i83o'an de, ango hin 
du meh beriya ku leşgerên Rusyayê 
ji van herêman paşde vekişiyan, ji 
Qersê ber bi Bazîdê rêwitî dikir, di 
bîranînên xwe de dibêje ku “em li ser 
riya xwe de rastî komên ermeniyan 
hatin û wan dilezand ku ew beriya 
ku leşgerên rusan Bazîdê biterkînin 
ji sînor derbasbin.” Mîsyoner û Ro- 
hilatnasê amerîkayî Elly Smith jî wê 
demê hatibû Bazîdê û ew jî piştrast 
dike ku hejmara Ermeniyan li wir 
gelekî kêm bûye. Dema Smith ji wir 
tê Erzirom a ku wî pêşde jî dîtibû, 
dibîne ku rewşa vî bajarî jî ji ber şer 
gelekî hatiye guhartin. Smith derbarê 
rewşa ermeniyan de weha dibêje: 

Piştî ku ev herêm ketiye destê rusan, 
wan hemara niştecihên ermenî li wir 
tesbît kirine û ew teşwîq kirine ku 


koçberî herêmên bin hukmê rusan 
bibin. Pirayniya ermeniyan ji herêma 
Erziromê koçber bûne û niha jî dibin. 
Berê tenê di nava vî bajarî de 20 
hezar ermenî hebûn ku piranî niha ji 
vir çûne.“ 

Elly Smith bi berdewamî dinivîse ku 
ew piştre li ser riya xwe ya ji Erziromê 
berbi Qersê rastî gelek komên ji van 
ermêniyan hatiye ku di rêwitiyê de 
rewşa wan pir xirab bûye. Her weha 
Smith dibêje, weke wî pirsyar kiriye û 
hîn bûye ku ji tevahiya herêmên Er- 
ziromê dora 40 hezar ermenî koçber 
bûne. 5 salan piştî van bûyeran James 
Baillie Fraser ê seyah û nivîskar jî 
hatiye van herêman. Ew di bîranînên 
xwe de bi taybetî hin agahiyên kêrhatî 
derbarê Ermeniyên herêma Bazîd 
û Erziromê yên ji piştî şerê Rusya û 
osmaniyan neqil dike. Fraser dibêje 
ku rewşa bajarê Erziromê ku bi dîtina 
wî tê de berê tirk, kurd, ermenî û 
Yewnan bi hevre jiyan dikirin pir 
xirab bûye, di şer de gelek avahiyên 
bajêr hilweşiyane û ew bazara ku tê 
de berhemên Ewrûpiyan dihatin firo- 
tin û bi bazirganiya ermeniyan zindî 
û şên bû niha wêran bûye. Fraser di 
bîranên xwe de weha berdewam dike: 

“Piştî rusan êrişî bajarê Erziromê 
kirine wan bi bahaneya ku ewê Er- 
meniyan ji bin nîrê misilmanan rizgar 
bikin bangî malbatên ermenî kirin ku 
ew dev ji malên xwe yên li herêmên 
Erziromê, Bayburtê û derdoran 
berdin û cîguhêzî aliyê Rusyayê bibin. 
Bi vî awayî 90 hezar ermenî ku tev de 
tenê ji nava bajarê Erzurimê 7 hezar 
kesan ji vir barkirine û di herêma ku 
hatibû valakirin de hatine bi cîhkirin. 
Rusan soz dabûn ermeniyan ku ewê 
gund û bajaran bidin wan û di kar 
û barê wan ê aborî de alîkariya wan 
bikin. Ev emeniyên belengaz piştî 
koçberiyê bi demeke dirêj li ser erdê 
xalî man, gelek nexwaş ketin û bi 
sedan kes jî mirin. Kesên ku xwestin 


dîsa vegerin ji aliyê rusan de dihatin 
cezakirin.“ 

Kurdan û ermeniyan fahm nekirin 
ku dewleta Rusyayê hin beriya van 
şer û koçberkirinên salên 1828-1830 
an de plana xwe ya valakirina başûrê 
Kafkasyayê ji kurdan û koçberkirina 
ermeniyan ji îran û herêmên serhe- 
dan danîbû. Jixwe evyek ji helwesta 
neyînî yê serbazên rusan jî diyar bû 
dema rêberên kurdan ên li Kafkasya 
başûr wek Çokdeve Huseyin Paşa ê 
Zîlan, Hesen Xan, Qasim Xan û hin 
serokên eşîran û her weha ji Serhedê 
serwêrê Bazîdê Behlûl Paşa û Emîn 
Paşa ê Mûşê serî li wan dabûn ku 
bivekin bin hukmê rusan. Armanca 
van hemû tevgerên rusan ew bû ku 
ew herêmên Kafkasya başûr tevî 
sînorê împaratoriya xwe bikin û ji 
bo vê jî wan hewce dît ku kurdan 
ên ku dijî koçberbûnê bexwe dan ji 
wir bidin rûxandin û ermeniyan jî 
di dewsa wan de bicîh bikin. Bi ser 
de piştî ku dewleta osmanî seh kir, 
wekî Averyarov û Albay Uşakov jî di 
pirtûkên xwe de radigihînin, Rusy- 
ayê hê beriya êrişên xwe yên li ser 
van sancaqan bi dizîka bi hin oldar 
û mezinên ermeniyan re peymana 
hevkartiyê kirine û van jî alîkarî dane 
Rusan bona koçberkirina ermeni- 
yan, osmaniyan jî êdî raste rast bi 
çavekî neyartî li ermeniyan nihêrîn. 
Osmaniyan jî wê demê destpêkirin 
parek ji ermeniyên ku bi rusan rê 
neçûbûn ji herêmên li serhedan 
yên weke Qersê, Bazîdê û Erziromê 
berbi hundirê welat koçberkirin û ew 
bê çek û sîleh kirin. Her çiqas bi vî 
awayî piştre li Kafkasya başûr bona 
Ermeniyan welateke ku ew tê de bi 
piranî bûn peyda bû jî, lê wek eyan 
e, Ermeniyên ku di tevahiya welatê 
osmaniyan de man di paşerojê de bûn 
armanca tîrên tunekirinê yên artêşên 
dewletê û şûrkêşên wan. 








BasNÛçe 17-23 Mijdar 2014 


SÎNEMA 


15 


Jano Rojbeyanî 


Em hîn negihîştine girîngiya sînemayê 


Gulê Demîr 


B i pêşketina teknolojî û derfetên 
teknîkê re weke li her welatî 
di warê dîmenkêşî û sînemayê 
de pêşketin pêk hatin, li Kurdistanê 
jî heman rewş bi bandor bû. Di 
nava kurdan de gelek sînemager û 
derhêner gîhanê û di mihrîcanên 
navnetewî de dengê sînemaya kurd jî 
êdî geş dibe. Nivşên dawîn ku di warê 
sînemayê de Yilmaz Giiney ji xwe re 
bêhtir mînak dibînin li qadên sîne- 
mayê tiştên balkêş dikin û sinemaya 
kurd ji bin qabûtê wî de diwelide. Her 
çiqas ku li çar parçeyên welat ji hev 
cûda rêzika sinemaya kurd xwe dide 
çêkirin jî, bi tevahî êdî qala ‘sînemaya 
kurd’ tê kirin. Li îranê bi taybetî Bah- 
man Ghobadî û çend derhênerên din 
ên kurd, li Bakur gelek navên ciwan û 
li Başûr dîsa gelek mînakên bi heman 
hostatiyê bala sînemagerên cîhanê 
dikêşin. Ji ber ku li Başûr bi her 
awayî derfet zêdetir in, pêşketina ku 
hêvî lê hene derneketiye hîn. Rexneya 
ku sînemaya ku li Başûr tê çêkirin ji 
pîvanên sînemaya gerdûnî dûr e tê 
kirin. Li gel vê rastiyê helbet sînemag- 
erên ku yên Başûrî ku di mihrîcanên 
cîhanê de deng veda ne jî hene. Yek 
ji van jî Jano Rojbeyanî ye ku bi ber- 
hemên xwe gelek xelat wergirtine û 
bo sînemaya kurd mizgîniya hêviyeke 
qedirgiran dide. 

Bazara fîlmên kurdî tune ye 

Ji ber ku kêşana fîlman an jî 
meşandina karê sînemayê karekî 
buha ye, divê ew ev kar bêne fînan- 
sekirin û ji aliyê dewlet an jî dew- 
lemendan ve bê piştgirîkirin. Ji ber 
nebûna dewleteke kurdan, astengiya 
herî mezin a li pêşberî sînemagarên 
kurd jî mijara sponsorî û fînansmanê 
ye. Li ser van mijarên sînemayê em bi 
Rojbeyanî re axivîn û wî jî balê kêşa 
ser vê mijarê û da zanîn ku tevî der- 
fetên li Başûr pêk hatine û êdî li wir 
sazbûna dewleteke federal heye jî dîsa 
piştevaniyeke ber bi çav ji sînemag- 
eran re nayê kirin. 

Li gor Rojbeyanî, sînemaya ku li 
Başûr tê çêkirin bêyî nebûna der- 
fetan, ji ber deriyên bandorkirina 
pêşveçûnên sinemaya cîhanê girtî 
ne û bi taybetî jî ji ber ku fîlm bêtir 
ji bo mihrîcanan têne çêkirin, fîlm 
nagîhijin temaşevanan û tevî gelek 
pirsgirêkên din sînemaya Başûr lewaz 
dimîne. Rojbeyanî ku bi fîlma xwe ya 
bi navê ‘Jiyan’ hate nasîn û di gelek 
mîhrîcanên navnetewî de xelatan bi 
dest xistibû dibêje; “Gelê me û berpir- 
siyarên me heta niha girîngiya sîne- 
mayê baş fêmnekirine. Televîzyonên 
kurd û holên sînemayê li Başûr 





avakirin. Girînge ku fîlmsazên kurd 
li hemû parçeyên Kurdistanê û li 
dîasporayê kombibin û sendîkayeke 
hevpar damezirînin.” 


Li wir atolyeyeke montajê vedike 
û bi vî awayî debara xwe dike. 
Yekem fîlmê xwe yê bi navê 
‘Dansa Pendulum’ di sala 1995’an 
de dikêşîne. Di 2001’an de fîlmê 
4 Jiyan’ ku yekem fîlmê li Başûrê 
Kurdistanê hatiye kêşandin û tê 
de jiyana keçeke kurd a dema en- 
falê vedibêje dikêşîne. Bi vê fîlmê 
gelek xelatên navnetewî distîne. 
Di 2003’an de fîlmê ‘Gorên Komî’ 
û di 2004’an de jî Enfala Aliyê Kî- 
myewî’ dikêşe. 

Di 2013’an de 
‘Çiyayên Chap- 
lîn’ dikêşîne û 
îsal jî fîlmê xwe 
yê pêkenînî ‘Êk 
Momik Du Mo- 
mik’ kêşandiye. 

Rojbeyanî, niha 
li Kalifornia’yê 
xebatên xwe 
yên sînemayî 
didomîne. 


dihêle. 

Rojbeyanî, gazinan ji 
nebûna pisporan a di 
Wezareta Rewşenbîrî 
ya Kurdistanê de 
dike û dide zanîn ku, ev 
yek me di nav cîhana sînemayê 
de hinekî riswa dike. Rojbeyanî wiha 
got: “Hikûmet, ji bo sazkirina fîlman 
butçeyek amade dike û ew jî bi rêya 
Wezareta Rewşenbîrî tê belavkirin. 

Ji ber ku di Wezaretê de gumanên 
gendeliyê hene û kesên ku li ser sîne- 
mayê şareza ne pir kêm in, Wezaret 
guh nade sînemayê. Kesên ji wezaretê 
alîkarî distînin ne sînemager in an jî 
ji sînemayê fêm nakin. Ji bo arîşeyên 
ku min qala wan kir bêne çareserkirin 
divê yekîtiya sînamegerên kurd bê 


Divê em çîroka xwe ji hemû 
dinyayê re vebêjin 

Di fîlmê dawî yê Rojbeyanî yê bi 
navê ‘Êk Momik Du Momik’ de di 
nav civakê de tûndiya li ser jinê tê 
destnîşankirin û rexnekirin. Ji bo 
fîlmê wî bêtîr bê temaşekirin, belavki- 
rin û kêmasiyên wî bine temamkirin, 
Rojbeyanî biryar daye ku ji vî fîlmî 
xwe careke din jî bikêşe. Rojbeyanî 
li ser vê mijarê jî axaftina xwe wiha 
dom dike: “Armanca min ew e ku ez 
projeya xwe ya bi navê ‘Mala Hîvî’ 
li welatên din ên Asya û Afrîkayê 
bidime pêşandan. Ev yek wê ji bo 
gelê me bibe reklamek. Bi taybetî jî 
di vê dema ku em pêşengiya şerê li 
dijî terorîstan dikin de ev pir girîng 
e. Ez dixwazim di fîlmê xwe de nîşan 
bidim ku kurd di heman demê de 
di çareserkirina astengiyên xwe yên 
civakî de pêşengin jî. Weke tê zanîn 
ne tenê kurd, hemû dinya şanaziyê 
bi jinên kurd dike û ez dixwazim bi 
vî fîlmê xwe vê şanaziyê şanî hemû 
cîhanê bidim.” 

Rojbeyanî, çûyîna xwe ya Holy- 
woodê jî wek fersendekê dibîne û 
dibêje; “Pêwîst e kurd di vê qadê 
de jî xwedî gotina xwe bin û 
fîlmên xwe li Holywoodê bidine 
pêşandan.” Rojbeyanî, di derbarê 
Holywoodê de van nirxandinan 
pêşkêş kir: “Holywood karê 
bazirganiyê dike, li wê 

derê karên hunerî 
zêde neyêne 
çêkirin. Çîrokên 
me kurdan pir in 
û em tekoşîneke 
mirovî dimeşînin. 
Divê ev şanaziyên 
me bêne kêşandin û 
di holên sînemayê û 
di televîzyonan de bêne 
pêşandan ku hemû dinya 
bibîne û ji çîroka me 
haydar bibe. Ji bo vê yekê 
ez li Holywoodê çîrokêke 
kurdewar dixim navenda 
projeyên xwe û tiştekî hunerî 
diafirînim.” 

Rojbeyanî, sînemayê weke karekî 
bêrawestan dibîne û di derbarê 
xebatên xwe yên niha de vegotina 
xwe wiha dom dike: “Ez niha li ser 
belgefîlmekî ku jenosîda ezdiyan ve- 
dibêje dixebitim. Ev xebata min niha 
di qonaxa destpêkê de ye, ango ez li 
sponsoran digerim. Her wiha ez li ser 
Kerkûkê fîlmekî bi nave ‘Mala Agir’ 
amade dikim.” 


fîlmên kurd nîşan nadin. Herwiha, 
çend mihrîcanên fîlmên kurd hene, lê 
belê piraniya kesên ku bi karûbarên 
mihrîcanan re bilînd dibin, ne şareza 
ne ku bi şêweyeke pisporî sînemaya 
kurd pêşve bibin. Nikarin di navbera 
fîlmsazên kurd û yên biyanî de pireke 
pêwendiyan ava bikin. Herwiha, heta 
niha mihrîcaneke baş û bikêrhatî li 
paytextê Başûr nehatiye lidarxistin.” 
Rojbeyanî got, “Kurd, fîlman bêtir ji 
bo mihrîcanan çêdikin, ji ber vê yekê 
fîlmên wan nagihîjin temaşevanan. 
Fîlm di mihrîcanan de têne pêşandan 
lê piştre nagihîje ber temaşevanan.” 
Rojbeyanî diyar dike ku di sînemaya 
Bakur de geşbûnekê berbiçav destpê 
kiriye lê belê tunebûna bazareke 
sînemaya bakur aliyê wê yê aborî qels 


Jano Rojbeyanî 


Jano Rojbeyanî di sala 1961’an 
de li Başûrê Kurdistanê, li Zaxoyê 
tê dinê. Piştî şerê li başûr di sala 
1974’an de hê di 16 saliya xwe 
de wek penaberekî siyasî diçe 
Amerîkayê. Li wê derê wêjeya 
îngîlîzî dixwîne lê di heman demê 
de bi şanoyê re jî eleqedar dibe. 

Di sala 1988’an de ji bo fîlmekî 
çêbike derbasê Holywoodê dibe. 

Yusuf Roman 


Muzîlc li ser lcoka xwe şîn dibe 



Azad Xanzade 


dehan caranjêtê 

xwestin ku albûmekê derxe lê ew xwe 
amade hîs nabîne. Roman sedema 
bi fikarbûna xwe wiha dide der: “Ez 
nezan bûm, min çi bikara ew ê bi ne- 
zantî bûya. Tu bixwazî nexwazî ku tu 
wek hunermendekî tiştek biafirînî ew 
di nav gel de belav dibe û wê wek ras- 
tiyekê qebûl dikin û tu nikarî cardin 
wan şaşiyan kom bikî. Min nikaribû 
bi vê nezaniya xwe barekî wiha giran 
bigirta ser milê xwe. 

Roman di sala 2000I de albûma 
xwe ya yekem ya bi navê Mem û 


Di albûmê de şeş 

berhem yên wî ne û şeş heb jî ji stran- 
bêjên hez dike, digre. Ji ber aboriya 
xerap gelek bûyerên ecêp tên serê 
wî. Roman: “Min biryar girt ku ez 
albûmê çap bikim lê di destê min de 
tu pere tunebû. Hevalekî min çekek 
da min û got ku çiqas ji te re lazim 
e ji xwe re bigire. Beriya ez albûmê 
çap bilkim nasên min gotin di ser 5 
hezarî re çap neke, ew ê di destê te de 
bimînin. Xwediyê çapxanê jî got ku 2 
hezarî çap bike tuyê nikaribî perê wî 
derxî. Welhasil min 2 hezar hev çap 


kir û ji bayiyan re şand. Bayî di ser 
de cardin ji min xwestin lê di destê 
min de ne albûm mabû nejî perê ku 
ez cardin çap bikim. Dostek gihîşt 
hewara min û min cardin çapkir û 
belavkir.” 


‘Çavkanya min muzîka klasîk 
a kurd e’ 

Roman, her çiqas berhemek çap 
kiribe jî ne amadeye ku albûmek 
din çap bike û dixwaze li ser muzîka 
kurdî lêkolînan bike û xwe di nav 
vê behrê de wenda bike. Ji ber wê 
dikeve pêy muzîkjenên kevn û li 
berhemê wan guhdar dike, her ku 
guhdar dike hezkirina wî zêdetir 
dibe. Roman dibêje ku, ‘muzîkjenên 
niha bê ku ji koka xwe haydar bibin 
hunerê diafirînin. Ji ber wê jî hunera 
wan her dem li hewayê dimîne. Çawa 
masî bê av nikare bijî û dar bê ax 
nabe, huner jî ku nigê xwe nede ser 
çanda xwe ya kevn nikare bilind 
bibe.’ Roman, piştî demeke 
dirêj di sala 2005’na de 
cardin biryarê digire ku 
albûmekê çap bike. Lê dîsa 
wek ya yekem astengiyên 
aboriyê derdikevin hem- 
berî wî. Albûma Koçberî 
di nav van astengiyan de 
derdikeve piyaseyê. Albûm 
dîsa wek ya yekem, nîvê 
gotinên Roman in û nîvê din jî 
yên hunermendên ku Roman ji 
wan hez dikene. Piştî ku albûm be- 
lav dibe Roman, ofîsa xwe digre ji ber 
ku êdî nikare perê kirêya xwe bide. 

Roman niha endamê Navenda 
Çanda Arzelayê ye û li wir beşdarî 
bernameyan dibe. Hetanî salek berê 
dersên tembûrê jî didan. Di ber 
karê hunerî de Roman di fîrmayek 
avahîsaziyê de karê jimargeriyê jî 
dike. Helbet ji Kurdistanê dûr xwe 
wek teyrek di qefesee de girtî, hîs 
dike, dixwaze ji heman çavkaniya 
dengbêjan avê vexwe, hewaya wan 
kişandiye ew jî bikşîne. 


Li Stenbolê di bazara 

guran de 

Roman çend sal şûn de diçe 
Stenbolê û xweziyên xwe yên 
strandinê yên çiyayê Kurdistanê jî 
bi xwe re tîne ber perava behra Sten- 
bolê. Li Ûnkapaniyê diçe cîhê plakçê- 
keran û li wir dest bi kar dike. Helbet 
ne karê mûzîkê, li kargehek mûzîkê 
dest bi karê paqijiya der û doran dike. 
Ji kesî re nabêje ku ez hunermend 
im û dixwazim li vir karê hunerê 
bikim. Bi qasî salekê derbas dibe bi 
vê şiklê. Di we navberê de hînî hemû 
hurguliyên rêvebirina kargeheke 
muzîkê dibe û bi hemû hunermendên 
navdar re dibe nas. Roman piştî 
salekê dixwaze ji xwe re ofîseke veke 
lê perê wî nîn in. Bi zor bela ji xwe re 
ciyekî amade dike û dest bi xebatên 


H erdem destpêkirina huner- 
mendekî ya hunera xwe 
pir ji min re balkêş hatî ye. 
Hin kes ji biçûktiya xwe de di nav 
hunera ku dike de mezin dibin, hin 
kes jî bi mînakên ecêp bi carekê de 
dest bi karê hunerê dikin. Hevnasîna 
Yusuf Roman jî bi hunerê re, bi 
rastlêhatinekê dibe. Roman, di 
zarokatiya xwe de yekî bêdeng bû. 
Zêde ji axaftinê hez nedikir. Rojekê 
li dibistanê mamoste dixwaze ku 
yekî dengxweş ji wan re bistre. Lê 
cesareta Roman nîn e ku li hember 
ewqas kesan bistre. Bi zora hevalên 
xwe û mamoste stranekê distre û 
herkes bi dengê wî ecêpmayî dimîne. 
Mamoste bi destê Roman digre û wî 
dibe ba rêveber. Roman wan rojan 
wiha bi lêv dike: “Em çûn ba rêveberê 
dibistanê. Li wir rêveber jî ez guhdar 
kirim û dengê min girt qeydê. 

Piştî ku strana min qediya min 
bihîst ku ew radyo dengê min 
distrê, ez ecêp mabûm. Min 
yekem car radyoyek didît.” 

Bi vê bûyerê navê Roman li 
Qoserê belav dibe. 


Tembûra tenekeyî bû destpêka heza muzikê 


Piştî ku Roman dengê xwe kifş dike xewna tembûrê bi dil û hinavê wî digre. 
Dixwaze hînê tembûrlêxistinê bibe lê perê ku tembûrê pê bistîne tune. Li 
Qoserê di dema xortaniya Roman de li kargeheke cil dirûtinê her dem tembûr 
tê lêxistin. Roman naxwaze ji wê kargehê derkeve û li tembûrvanan dinêre ka 
ku çawa dijenînin. Rojekêli kolanê destikekê dibîne ku dişibe darê tembûrê û 
bi dudiliyek dibe malê. Li malê bi bizmaran tenekeyekî rûn bi darê ve dizeli- 
qîne û bi bendê naylon yê dayîka xwe tembûra xwe temam dike. Li malêher 
ciqas ji xwe re dem bibîne li tembûra xwe ya bi destkariya xwe çêkirî ye dixe û 
bi wî awayî hînî tembûrê dibe. Demek şûn de tembûrekê ji hevalê xwe distîne 


û bêtir fêrî tembûrê dibe û dikanek biçûk li Qoserê vedike. Li wir dersên ten- 
bûrê dide û bi awayekii debara xwe jî dike. 

Roman, li çiyayan şivantîiyê jî dike û zêdetir bi xweza û erdnîgariya Kurdis- 
tanê re dibe nas. Di heman demê de bi stranên Radyoya Bexdayê jî wê demê 
nas dike. Roman, wiha behsa dema xwe ya li çiyayan dike: “Ez bi hevalên 
xwe re diçûm ber pezan. Li wê derê radyoya şivanan hebû û stranên Radyoya 
Bexdayê guhdar dikirin. Dengê Meryemxanê, Mihemed Arifê Cizrawî, Kawîs 
Axa di nav gelî û newalê Kurdistanê de belav dibûn. Li wir xwasteka ku ez jî 
stranan bistirêm ket dilê min. 



















